ҲАЛОЛ МЕҲНАТНИНГ НОНИ ШИРИН — Ishonch Gazetasi\nҲАЛОЛ МЕҲНАТНИНГ НОНИ ШИРИН\nёхуд чекка қишлоқдаги бахт фариштаси\n«Осмон – олис, ер – қаттиқ». Иложсиз қолган паллаларда бу ибора кўп такрорланади. Аммо Гулчеҳра Қипчоқова инсон матонати, шижоати ва ҳаракати уни иложсизлик, имконсизликлардан омон-эсон олиб чиқишини исботлаган марди-майдонлар сирасига киради.\nЧироқчи тумани Айритом қишлоғида яшаётган замондошимиз оиладаги етти фарзанднинг тўртинчиси, олти қизнинг учинчиси. Отаси Жуманазар ака бутун умрини лой чангаллаб, турли мавсумий ишларни бажариб ўтказгани, қолаверса, рўзғорнинг ҳам каттагина экани ёшгина Гулчеҳрани эрта улғайтирди.\n– Мактабда 2-синфга кўчганимда онам пиширган сомсаларни сотишда акамга ёрдамлашганман, – дея эслайди Гулчеҳра. – Ўқишдан бўш вақтларда уйимиз ёнидаги касб-ҳунар коллежи ҳовлисида сомса сотардик. Икки опам мактабни тугатиши билан турмушга чиқиб кетди. Сингилларим ёш. Рўзғорнинг кемтиги эса ҳеч тўлай демайди. Шунинг учун отам, онам, акам ва мен тиним билмасдик. Иккита молга қарасак ҳам иш. Ҳовлимиздаги деҳқончилик юмушлари, фермернинг даласига пахтага чиқиш… Бу кундалик юмушларимиз эди. Афсусларким, кутилмаганда бахтсиз ҳодиса туфайли бир қўлимдан ажралиб қолдим. Ўшанда коллежда зўр иштиёқ билан ўқиётгандим. Жарроҳлик амалиёти пайтида кетма-кет «наркоз» олганим, қолаверса, тенгқурларимнинг орқаваротдан битта қўлим йўқлигини гапира бошлагани туфайли ўқишларимда сусайиш юз берди. Аммо ҳаёт тўхтаб қолмайди-ку. Мен жисмонан имкониятим чекланиб қолган бўлса-да, аслида кўп ишлар, фойдали ишлар қўлимдан келишини исботлашни истардим. Қалбим «Бўш келма, сен ногирон эмассан. Ортга чекинма, умидсиз бўлма» деб ҳоли-жонимга қўймасди…\n18 ёшли Гулчеҳра шу тариқа ўз руҳиятини кўтара олди ва жўжабирдай сингилларини боқишда ота-онасига қарашишда давом этди.\n– Беш йилдан буён воҳамизнинг чўл туманларига пахта йиғим-теримига ҳашарга бораман, – дейди у. – Қанча кўп терсам, оиламиз корига шунча яхши-да. Шундай экан, нега қараб туришим керак?! Шунинг учун жон-жаҳдим билан ишлардим. Масалан, ўтган йили бир кунда 130 килогача пахта тердим. 60 килодан кўп терганларга рағбат сифатида 1 литр ўсимлик ёғи беришарди. Мен эса меҳнатим ортидан кунига иккитадан ёғ олардим. Бир ой пахта тердим. Терим тугагач, уйга анчагина пул, бир дунё пахта ёғи билан қайтдим. Ёғлар бутун бир қишлигимизни кўтарди.\nБекор ўтиргим келмайди. Айниқса, пахта далаларида ҳашарчиларга яратилган қулай шароитлар, терим пулларининг пешма-пеш берилиши сабаб чидаб туролмадим. Пахталар қийғос очилган. Қолаверса, яхшигина пул тўлашгандан кейин терган сайин тергингиз келаверар экан. Ўтган йили энг кўп терганим 130 кило эди. Бу йил ғайратим жўшиб, энг кам терганим 130 кило бўлди. Баъзи кунларда 150 килогача пахта тердим. Худога шукр, меҳнатимиз муносиб қадр топяпти. Ўтган йили илғорлик кўрсатганим учун Миришкор тумани ҳокими электр печ билан мукофотлаганди. Бу йил вилоятимиз ҳокими Зоир Мирзаев телевизор билан тақдирлади.\n– Тўрт мучаси соғ одамлар 100-120 кило пахта теришини эшитганмиз. Сиз 150 килони қандай теряпсиз? Бунинг бирор сири борми? – сўрайман Гулчеҳрахондан.\n– Илгари икки қўлим билан 200 килогача терардим, – дейди у. – Бунинг ҳеч қандай сири йўқ. Терим пулининг вақтида берилиши, қанча кўп терсангиз, оилангизга шунча даромад келтириши ишимизга унум беради. Бир қўлим бўлмаса-да, кам пахта тера олмайман. Кам терсам, худди биров менинг имкониятим чекланганини юзимга солаётгандай бўлаверади. Бир куни сал мазам қочиб 60 кило пахта тергандим, ўзимни жуда ноқулай ҳис қилдим. Анча хижолат чекдим.\nЮртимизда хотин-қизларга яратилаётган шароитлар, уларга берилаётган имтиёзлар бошқа ҳеч бир мамлакатда бўлмаса керак. Масалан, кам таъминланган оилалар вакили бўлган хотин-қизларга олий ўқув юртларига кириш учун маълум бир имтиёзлар ҳам жорий этилди. Ана шу имтиёзлардан фойдаланган Гулчеҳра Қипчоқова бу йил Тошкент давлат педагогика университетининг Шаҳрисабз филиалига ҳужжат топшириб, тест синовларидан ҳам яхши ўтди ва «Мактабгача таълим» йўналиши бўлимига талабаликка қабул қилинди.\nБолалигимда шифокор бўлишни орзу қилардим, – дейди Гулчеҳра. –Аммо ҳозирги танлаган соҳам ҳам ёмон эмас. Университет филиалида яхши ўқиб, малакали мутахассис бўлмоқчиман. Биз яшайдиган Айритом қишлоғида болалар боғчаси йўқ. Ўқишни тугатиб, балки қишлоқда мактабгача таълим ташкилоти ишларини ҳам юргизарман. Юрагим орзуларга, иштиёққа тўла…\n– Гулчеҳра қизим бошқа опа ва сингилларидан анчайин фарқ қилади, – дейди онаси Ирис опа Каримова. – Ҳеч ўзини ногиронман, демайди. 30-40 нафар қиздан иборат бригада тузиб олган. Эрта баҳордан бошлаб ғўзани чопиш, ўташ, ягана қилиш, ғўза чилпиш каби ишларни бажариб, фермерларнинг оғирини енгил қилмоқда. Кунликда ишлагани учун 40-50 минг сўм иш ҳақи олган қизлар ҳам рўзғорига озгина бўлса-да, наф келтиришяпти. Ҳозир ишламаса бўларканми?\nАйниқса, карантин даврида ҳар бир рўзғорда қийинчилик кузатилди. Қизим Гулчеҳра эса ўзининг тиниб-тинчимаслиги билан шу синовли кунларда отасига, акасига кўмакчи бўлди.\n«Инсон меҳнати ортидан бахтга эришади» деган ҳикмат рост экан. 23 ёшли Гулчеҳра меҳнат қилиб, оиласига, меҳрибон ота-онаси-ю, сингилларига ва яна ўзининг беғубор ҳаётига-да ёруғлик улашмоқни мақсад қилган.\n– Ойнаи жаҳонда кўриб қоламан. Пул топиш йўлида ҳаётнинг енгил йўлларига кириб кетган, бот-бот ножўя ишлардан қайтмаётган опа-сингилларимизни. Аслида ана шундай маънан ожиз кимсаларни, танбаллик этагини тутган одамларни ногирон, деб ҳисоблайман, – дейди куюнчаклик билан қаҳрамонимиз. – Акам «Ишлама» дейди. Нега ишламай ахир!? Отам ёши элликдан ошиб, умр бўйи лой чангаллаб ўтди, ҳозир олдинги шижоати йўқ. Уям бир этак болани катта қиламан, деб чарчади. Акамнинг ҳам икки боласи, рўзғори бор. Бу ёқда уч хонали лойсувоқ уйимизни таъмирлашимиз керак. Сингилларим мактабда ўқийди. Уларнинг ҳам кийим-кечаги бор. Бу ёғи пандемия сабаб нарху-наво кўтарилиб кетди. Шунинг учун фақат меҳнат қилиб, бу ташвишларни енгиллатиш мумкин, деб ўйлайман. Қолаверса, ҳалол меҳнатнинг нони ширин бўлади.\nБиз матонатли қизга олдиндаги пок орзуларига эришишида омадлар тиладик ва меҳнатсеварлиги ортидан тилларга тушишга лойиқ бу беғубор қиздан бошқа замондошларимиз ҳам ўрнак олишини жуда-жуда истадик…\nКасаба уюшмаси фаоллари тақдирланишди (фото)\nЎЗБЕКИСТОНЛИК ЎҚУВЧИЛАР 54-ХАЛҚАРО МЕНДЕЛЕЕВ ОЛИМПИАДАСИДА ОНЛАЙН ИШТИРОК ЭТМОҚДА


"Буюртма ҳукм" кучда қолди\n12 май 2021, Тошкент вақти: 20:35\nҲуқуқ ҳимоячиси Аъзам Турғунов инсон ҳуқуқлари халқаро кунидан бир кун ўтиб¸ БМТ Инсон ҳуқуқлари кенгашида Ўзбекистондаги инсон ҳуқуқлари вазияти муҳокама этилаëтган айни соатларда яна 10 йиллик қамоққа ҳукм этилди.\nИкки ҳафталик жараëн якунида Қорақалпоғистон Олий суди ҳуқуқ фаоли Аъзам Турғуновга белгиланган 10 йиллик қамоқ жазосини ўзгаришсиз қолдирди.\nБу ҳақда ҳуқуқ фаолининг адвoкати Рустам Тўлаганов Озодликка маълум қилди. Адвокат Тўлаганов ўз ҳимоясидаги Турғуновга нисбатан айблов моддаси нотўғри қўлланилганини айтади.\n- 165-моддани қўллаяпти. 165-моддада қўрқитиш¸ албатта¸ реал бўлиши керак. Бунинг на пичоғи, на тўппончаси бўлмаганига¸ ëзилган диктофонида бунақа қўрқитишлар йўқ бўлганлигига қарамасдан, булар 165-моддани қўллаяпти.\nПул Хўжабоевнинг қўлида турибди. Булар қанақа қилиб товламачиликда айбланади? Буларнинг қўлида пул бўлганда, мен: “Ҳа, айби бор”, деб айтган бўлардим. Олинган пулни қайтариб берганининг ўзи жиноят составини йўқ қилади.\nПулни қайтариб бергандан кейинги: “Нимага менга пул бераяпсан? Мен сендан пул сўрамадим-ку?” деган гапнинг ўзи Турғуновни оқлайди. Суд ҳукми биринчи босқичда ҳам¸ иккинчи босқичда ҳам ҳеч қанақа ўзгаришсиз қолдирилди, - дейди адвокат Рустам Тўлаганов.\nҲуқуқ фаолининг жамоатчи-адвoкати Робия Ўтамуродова ҳам суд ҳукмини адолатсиз, деб ҳисоблайди.\n- Суд одилона бўлмади. Фақат бир томонлама, жабрланувчига ëн босиш бўлди. Судланувчиларнинг келтираëтган асосли далиллари ҳакам томонидан ҳам¸ прокурор томонидан ҳам инобатга олинмади, - дейди Робия Ўтамуродова.\nЖамоатчи-адвoкати Аъзам Турғуновга тергов пайтида қўлланилган қийноқ масаласи апелляция судида кўрилмаганини, бу ҳақда гапиришга ҳакам рухсат бермаганини маълум қилди.\nАъзам Турғуновнинг рафиқаси Мўътабар Турғунова эрининг иши бўйича маҳкама жараёнида илк бор қатнашаётган бўлса-да, турмуш ўртоғининг жиноятчи эмаслигига қатъий ишонишини таъкидлайди.\n- Беш ойдан бери энди келдим. Аъзам ака ҳеч қайси айбловни бўйнига олмаяпти. Ҳакам ҳеч кимнинг гапини эътиборга олаëтгани йўқ. У “Ҳукм ўз кучида қолдирилди”, деб силлиққина қилиб ўқиб қўя қолди. Бунинг буюртма эканлиги кўриниб турибди, - дейди Мўътабар Турғунова.\nМаҳкама жараёнини бевосита кузатган мухолифат фаоли Дилором Исҳоқова ҳам Аъзам Турғунов сохта жиноят қурбони бўлганлигини таъкидлайди.\n- Мен Аъзам аканинг апелляция суди бир неча бор чўзилиб қолдирилганлигига озгина бўлса ҳам умид қилгандим.\nБиринчи суд жараëнида жуда кўп очилмаган жиҳатлар қолиб кетган эди¸ Аъзам аканинг кўп талаблари қондирилмаган эди. Балки энди Худо инсоф бергандир, деб ўйлаган эдим.\nМинг афсус. Ҳамма умидлар пучга чиқди. Бегуноҳ одам-ку у. Ижобий ўзгаришлар бирданига бўлмаган тақдирда ҳам, ҳеч бўлмаса, йилидан олиб ташлашар, деб ўйлагандим.\nБунинг устига, ўртада инсон ҳуқуқлари умумжаҳон декларациясига бағишланган амнистия чиқди. Буни қўллаш мумкин эди.\nБу нарсаларнинг ҳеч қайсиси қилинмадими¸ демак, бу ҳукуматдан ҳеч қандай умид йўқ. Билмадим, бизнинг давлатимиз қаëққа қараб кетаяпти? Битта халқни доимо қийнашнинг оқибати яхшилик билан тугамайди. Мен бизнинг жамиятимиз энди ўнгланмаслигидан ва яхши бўлмаслигидан қўрқаман, - дейди Дилором Исҳоқова.\nБир қатор ҳалқаро ташкилотлар ҳам Аъзам Турғуновнинг 10 йил муддатга озодликдан маҳрум қилинганидан хавотир билдирган эди.\nЖумладан, АҚШ Давлат департаменти тергов давомида ҳуқуқ фаолига нисбатан қийноқлар қўлланилганидан жиддий ташвиш билдирганди.\nФранциядаги Қийноқларга қарши курашувчи халқаро ташкилот ҳамда Инсон ҳуқуқлари халқаро федерацияси Аъзам Турғуновнинг узоқ муддатга қамалишини қоралайди.\nҲюман Райтс Уотч ташкилоти эса Аъзам Турғуновга нисбатан чиқарилган ҳукмни Ўзбекистондаги адолат учун фаолият олиб бораётганларга аччиқ огоҳлантириш дея таърифлаган.\nАъзам Турғунов жорий йилнинг 11 июл куни нукуслик бир фуқародан 20 миллион сўм пора талаб қилганликда гумон қилиниб, ҳибсга олинган эди.\n23 октябр куни Амударё туман суди Аъзам Турғуновга нисбатан ўн йиллик қамоқ жазоси белгилаш бўйича суд ҳукмини эълон қилди.\n28 ноябр куни бошланган апелляция жараёни 11 декабрда якунланди ва Қорақалпоғистон Олий суди ҳуқуқ фаоли Аъзам Турғуновга нисбатан белгиланган дастлабки суд ҳукмини ўзгаришсиз қолдирди.\nЭндиликда ҳуқуқ фаолининг адвокатлари Ўзбекистон Олий судига шикоят аризаси йўллаш ниятида.\nАъзам Турғунов давога муҳтож\n"Озод қилиш учун қамашмади "\nСуд танаффус эълон қилди\nАҚШ ҳуқуқ фаолларини озод қилишга чақирди\nЕИ вакиллари Тошкентда мулоқот ўтказди


Пулга сотилаётган ҳайдовчилик гувоҳномалари, жиноят устида қўлга тушган масъуллар – «Ватанпарвар» ташкилоти раҳбари Ҳусан Ботиров билан суҳбат | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nПулга сотилаётган ҳайдовчилик гувоҳномалари, жиноят устида қўлга тушган масъуллар – «Ватанпарвар» ташкилоти раҳбари Ҳусан Ботиров билан суҳбат\nПулга сотилаётган ҳайдовчилик гувоҳномал...\n17:27 / 13 Oct\nЎзбекистонда ҳайдовчиларни тайёрлашдаги муаммолар – сотилаётган ҳайдовчилик гувоҳномалари, сўконғич инструкторлар, кўпайиб кетаётган малакасиз ҳайдовчилар ҳақида Ўзбекистон Республикаси мудофаасига кўмаклашувчи «Ватанпарвар» ташкилоти раҳбари Ҳусан Ботиров «Дарё» мухбири Мусулмонбек Иброҳимовнинг саволларига жавоб берди.\nСуҳбат давомида Ҳусан Ботиров пулга сотилаётган «права»лар ҳақидаги саволга жавоб берар экан, кимдир иши, ўқиши ёки бошқа сабабларга боғлиқ ҳолда автомактабда ўқимай «Мана, сизга ўша ўқишга кетадиган маблағ, имтиҳондан ўтказиб берсангиз бўлди», деб мурожаат қиладиганлар борлигини таъкидлаб ўтди.\n«Буни юртимизда кўпчилик билади. Биринчиси, бу автомактабларнинг шахсий манфаати – тезкорлик билан катта даромадни қўлга киритиш. Мана, ўзимиздан қиёслаб айтаман, ‘Ватанпарвар’ ташкилотида ҳам баъзи бир жойларида учраб туради. Энди, ўзингиз тушунасиз, барибир ишлаб топиш осон эмас, ишлаб топиш учун ҳаракат қилиш керак, бунинг учун қандайдир режа бўлиш керак. Мен ҳам ташкилотга келганимдан сўнг оддий бир масалани қўйдим:менга ташкилотни ҳеч бўлмаса яқин беш йилликдаги кўрсаткичларини бир кўрсатинглар, дедим. Шу кўрсаткичлардан келиб чиқиб, кейин ҳамкасбларим, муовинларим билан маслаҳат қилдик ва демак, буларга қайсидир маънода режа белгилаб беришимиз керакдир. Булар нимагадир интилиб ҳаракат қилиши керак-ку. Даромадга кириб, ташкилотининг ҳолатини сақлаб туриши учун, янги шароит яратиш учун. Янги автомобиллар оламан, деса мана шу вақтда битта муаммо келиб чиқади – хусусий мактаблар ва бошқа автомототранспорт ҳайдовчиларини тайёрлайдиган ташкилотлар билан рақобатда энг асосийси ўқувчини йўқотиб қўймаслик. Ўқувчи мен банд эдим, дарсга келишга имконим бўлмай қолиши мумкин, деса, ўша ўқув муассасаси шунга рози бўлади. Энг асосийси, пулини тўласин, қандай бўлмасин, шу тушум бўлсин», – дейди «Ватанпарвар» раҳбари.\nУнинг қўшимча қилишича, 2021 йилнинг ўтган ўн ойи давомида «Ватанпарвар» қошидаги бўлимларда пул эвазига гувоҳнома сотилаётгани ҳақида мурожаат келиб тушмаган.\n«Тўғрисини айтсам, ишга илк келган вақтимда иккита хунук ҳолат бўлди. Жудаям афсус билан қабул қилдим. Биринчиси, «Ватанпарвар» ташкилотида ҳам бор экан. Демоқчиманки, Миробод туманидаги ўқув спорт техника клубимиз раҳбари бир фуқарога ўқишга қатнашмасдан гувоҳнома олишга ёрдам қилиш эвазига маълум миқдорда пул олаётган вақтида ҳуқуқни муҳофаза қилиш органлари ходимлари томонидан қўлга олинган. Иккинчиси эса Юнусобод туманидаги спорт марказимиз бор: марказ тасарруфида автомототранспорт ҳайдовчиларни тайёрлаш мактаби бор у ерда ҳам. Шу ерда раҳбарнинг ўқув ишлари бўйича ўринбосари худди шундай ҳолатда шу сабабларга кўра қўлга олинганини гувоҳи бўлдик. Жойларда бундай ҳолатлар тўлиқ барҳам берилган, деб айтишга менда ҳозир юз фоиз кафолат ёки асос йўқ. Фақатгина ўқиш жараёнларидан норози бўлиб, битта-иккита мурожаат қилган фуқароларимиз бор. Яъни ўқувчи учун ташкил этилиши керак бўлган автомобилларни бошқариш ва амалий машғулотларига кўпроқ норозиликлар бўлади», – деди Ҳусан Ботиров.\nМаълумот учун, Мудофаа вазирлигига кўмаклашувчи «Ватанпарвар» ташкилоти томонидан Ўзбекистонда ҳар йили автомототранспорт ҳайдовчиларининг 50 фоизи, тахминан, 300 мингга яқин ҳайдовчи тайёрланади.


Эркин микрофон -"Болага ҳам пахта мажбурий"\n26 октябр 2021, Тошкент вақти: 04:41\nЎзбекистонда юз минглаб мактаб ўқувчилари пахта даласига ҳайдалаëтган айни кунларда Озодликка бўлган аксар қўнғироқларда ҳукуматнинг болаларни эксплуатация қилаëтганига нисбатан норозиликлар янгради.\nҲамма пахтадан дод....\nҚашқадарёнинг Шаҳрисабзида ҳам мактаб ўқувчилари пахта даласига ҳайдалмоқда¸ дейду Озодлик радиосига сим қоққан шаҳрисабзликлардан бири.\n- Мен Қашқадарë вилояти¸ Шаҳрисабз туманидан бўламан. Оддий ишчиман. Айтмоқчиман¸ болаларни пахтага мажбурий олиб чиқиб кетаяпти. 13 ëшдан 15 ëшгача бўлган болаларни. Китоб туманиникини айтишди¸ кеча эшитдим. Китобнинг 160 минг аҳолиси бор экан. 16 минг мактаб ўқувчилари¸ коллеж ўқувчилари ҳаммасини олиб кетаëтган экан. Кеча айтдингизлар буни. Бизларникини ҳам олиб кетмоқчи экан.\nËш болалардан ëздириб олиши мумкинку¸ ҳеч қанақа ота-она ëзиб бермайди булар айтган гапларни. Йўлдан ўтаман. Ëш болалар пахтага кетаëтган бўлади. “Сизлар пул учун¸ ўзларинг учун бораяпсизларми ëки мажбурийми?” деб сўрасам¸ “Йўқ¸ бормасак бўлмайди. Иложимиз йўқ” дейди. Умуман пахта мажбурий. Энг олий даража диктаторлар борку¸ бизларнинг Ўзбекистонга Лукашенко бўлса ҳам гуллаб-яшнар эди¸ демоқчиманда. Лукашенкони Европанинг энг охирги диктатори дейишадику. Ўша бизларга президент бўлса¸ Ўзбекистон гуллаб-яшнайди демоқчиманда¸ дейди Шаҳрисабздан сим қоққан суҳбатдош.\nАйни пайтда¸ Тошкент вилоятининг Бўка туманидан сим қоққан навбатдаги суҳбатдошимиз ҳам болаларнинг ëппасига пахтага ҳайдалганига норозилигини билдиради.\n- Мен Тошкент вилояти¸ Бўка туманида яшайман. Коллежлар¸ мактаблар пахтага чиққан. Кеча бир қисми чиқди¸ бугун қолгани. Туманимизда биттаю битта меҳрибонлик уйи бор. Шунинг ҳам 12-13-14 яшар болаларининг ҳаммаси далада¸ дейди бўкалик суҳбатдошимиз.\nНавбатдаги телефон суҳбатида ҳам айни шу мавзу ҳақда сўз борди.\n- Ëғин-сочинга қолмасдан йиғиштириб олайлик¸ дейишаяпти шекилли. Раҳбарларга ҳам айтиш керакда¸ ҳақни яхши берса¸ уст-бош олиб кияди болалар. Ҳақ бериши керакда. Шуни айтиш керак. Олиб чиқмагин¸ демаслик керакку¸ овқатини бериб¸ яхши ҳақ бериб ишлатсаям майли. Икки-уч соатнинг зарари йўқку. Лекин ҳақини бермаяптида. Чиққан пайтда 200-300 сўмдан берса¸ уст-бош олиб кияди¸ камчилигига ишлатади. Ҳақини бермаяпти. Озгина танга бериб қўяяпти. Ҳақини берса¸ яхши бўлади. Шуни талаб қилиш керакда.\nСизлар¸ агар иложи бўлса¸ юқорига айтсангизлар. Бизнинг қўлимиз етмайдида. Айтолмаймиз бирортамиз бу нарсани. Ҳеч бўлмаса “ҳаққини бер” дейиш керакда тўғрими? Ҳақини берса¸ болалар териб беради. Териш ҳеч нарса бўлмас. Қийналмасдан териб беради¸ ўзи билан овқат олиб боради. Яхши-яхши овқат еса¸ кўпроқ териб беради. Шуни айтиш керак иложи бўлса уларга. Болаларга ҳақни кўпроқ берсин. 10-20 кило болалар териб беради. Катта одам тера олмаганини биолалар териши мумкин. Лекин ҳақини беришсин¸ дейди бу суҳбатдошимиз.\nҚозоғистондан қўнғироқ қилган ва ўзини Иброҳим ал Ҳошимий деб танитган тингловчи Озодлик радиосида мухолифат етакчилари фикрлар, мухолиф фикрлар етарли даражада берилмаётгани хусусида гапиради.\n- Менинг фикрим шундан иборатки¸ Озодлик ўзининг миссиясини тўлиқ бажармаяпти¸ деган хулосадаман. Ўзбекистонда қолган оппозицион одамларнинг фикрларини жалб қилиш оқсаяпти. Мухолифатни бир бири билан суҳбатлашишга тортиш¸ жадаллаштиришга оз ҳиссасини қўшаяпти деб ўйлайман¸ дейди қозоғистонлик тингловчимиз.


Жамоамиз ўртоқлик ўйини ўтказди - PFС "Navbahor"\nЖамоамиз ўртоқлик ўйини ўтказди\nТошкент шаҳри. “Тўқимачи” стадиони.\n“Навбаҳор”: 1.Ўткир Юсупов, 7.Азимжон Аҳмедов, 8.Сардор Теляков, 10.Қувондиқ Рўзиев, 18.Баҳром Абдураҳимов, 19.Мирзоҳид Ғофуров, 21.Комилжон Тожиддинов,24.Давронбек Ҳошимов, 38.Достонбек Абдулҳаев, 70.Аббос Ғуломов, 95.Забиҳилло Ўринбоев.\nЗахирадан майдонга тушганлар: 35.Раҳимжон Давронов, 6.Шерзод Ғуломжонов, 20.Илҳомжон Алибоев, 33.Мирзоҳид Мирзамаҳмудов, 42.Содиқжон Ортиқов, 47.Асилбек Орифжонов, 77.Ҳусайн Эргашбоев, 88.Славиша Стоянович.\nБугун “Навбаҳор“ Тошкентдаги “Тўқимачи” стадионида Қаршининг “Насаф” жамоасига қарши ўртоқлик ўйини ўтказди. Мазкур назорат-синов баҳсида “лочинлар” устози Виктор Жалилов бир қатор ёшларни ҳам синовдан ўтказди. Шунингдек, жамоамизда Фарҳод Мираҳматов, Игорь Голбан, Иван Соловьёв, Никола Тасич, Исломбек Исоқжонов, Шоҳруҳ Маҳмудҳожиев айрим сабабларга кўра, майдонга тушишмади.\nГарчи учрашув якунига қадар, Виктор Жалилов шогирдлари мувозанатни тиклашга ҳаракат қилишган бўлсада, ҳужумлар якунига етмади.\nНатижада мазкур назорат - синов баҳсида Рўзиқул Бердиев шогирдлари 2:1 ҳисобида ғалаба қозонишди.


ССВ: Коронавирус инфекцияси тарқалишининг олдини олиш бўйича қатъий чоралар белгиланди - Darakchi\nССВ: Коронавирус инфекцияси тарқалишининг олдини олиш бўйича қатъий чоралар белгиланди\nСАЛОМАТЛИК 15.03.2020, 16:59\nТеглар: ССВ, коронавирус\nБугун коронавирус инфекцияси тарқалишининг олдини олиш мақсадида Ўзбекистон Республикаси Бош вазири Абдулла Арипов бошчилигида йиғилиши бўлиб ўтди. Унда бир қатор қатъий чоралар белгиланди. Бу ҳақда Соғлиқни сақлаш вазирлиги расмий хабар берди.\nЖумладан, юртимиздаги барча мактабгача таълим муассасалари, умумтаълим мактаблари ҳамда олий ўқув юртларига жорий йил 16 март кунидан бошлаб таътил берилади.\nКоронавирус тарқалишининг олдини олиш мақсадида Ўзбекистонда Наврўз умумхалқ сайллари ҳам бекор қилинади. Оммавий маросимлар, жумладан, улоқ-кўпкари, кураш ва бошқа одамлар кўп тўпланадиган тадбирлар вақтинча ўтказилмайди. Барча давлат ва нодавлат ташкилотларида мажлислар ўтказиш ҳам вақтинча тўхтатилади.\nБундан ташқари, эртадан бошлаб Ўзбекистоннинг хорижий давлатлар билан авиа ва автомобиль қатновлари тўхтатилади. Юртимиз фуқароларининг чет давлатларга чиқиши, чет давлат фуқароларининг мамлакатимизга кириши тақиқланади. Чет давлатлардаги ўзбекистонликларнинг қайтиши учун шарт-шароитлар яратилади.\nҲукумат карантин вақтида нарх-навони асоссиз ошириш ҳолатларига қарши кескин чоралар кўради. Бунга Бош прокуратура ҳузуридаги департамент ҳам Давлат солиқ қўмитаси жалб қилинган. Озиқ-овқат ва бошқа захиралар етарли даражада ғамланган.\nШунингдек, карантин вақтида ёлғон ва текширилмаган ҳамда одамларда ваҳима уйғотадиган хабарлар тарқатган шахсларга нисбатан амалдаги қонунчилик доирасида жиноий жавобгарликкача бўлган чоралар кўрилади.\nЭслатиб ўтамиз, бугун Республика Вирусология институти лабораториясида Францияда бўлиб қайтган бир нафар Ўзбекистон фуқаросида коронавирус инфекцияси аниқланган эди.\nАйни вақтгача Ўзбекистонда коронавирус инфекцияси аниқланган шахслар сони 6 тага ошиб, 227 нафарни ташкил этмоқда. Бу ҳақда Соғлиқни сақлаш вазирлиги маълум қилди. Бугун 3 апрель...\nССВ: “Ҳозирча Ўзбекистоннинг коронавирусдан хавотирланишига асос йўқ!”\nСоғлиқни сақлаш вазирлиги ва Санитария-эпидемиологик осойишталик агентлиги томонидан бугунги кунда долзарб бўлиб турган коронавирус касаллигига бағишланган матбуот анжумани бўлиб ўтди.Унда мутахассислар томонидан Хитой Халқ Республикаси Ухан...


Таҳририятга мактуб – Сурхон тонги\nБош саҳифа / Жамият / Таҳририятга мактуб\nДекабр 22, 2017\tЖамият Изоҳ қолдириш 685 Кўрилди\nАссалому алайкум, ҳурматли таҳририят ходимлари! Камина қумқўрғонлик мухлисингизман. Бир неча йиллардан буён оиламиз билан “Сурхон тонги” газетасининг ҳар бир сонини мунтазам равишда ўқиб борамиз.\nРўзноманинг ҳар бир сонида чоп этилаётган мақолалар орқали вилоятимиздаги ижтимоий-сиёсий ҳаёт билан яқиндан хабардор бўлиб бормоқдамиз. Газетанинг мазмунли ва ўқимишли чиқишида сиз жонкуяр соҳа ходимларининг меҳнати биз газетхонлар кўнглига маърифат нурларини улашаётир. Айниқса, “Одамийлик саранжомликдан бошланади”, “Китобсиз ўқувчи қуролсиз жангчи”, “Муаммолар ечимига бир қадам”, “Мактубларни ўқиб” каби мақолар бизга маъқул келди.\nҲурматли таҳририят ходимлари, сизларни кириб келаётган Янги йил билан қутлайман. Эл дарди билан яшашдан ортиқ масъулият ва шарафли иш бўлмаса керак. Сизларни ана шундай захматли ишларингизда, халқ дарди билан ёниб ижод қилишингизда куч-қувват ва омад тилаб қоламан! Янги йил хонадонларингизга бахт ва қувонч олиб келсин!\nОлдинги Боғ қилишнинг ҳикмати\nКейинги Ҳамкорликдаги учрашув


Ватан ҳимояси олий ва шарафли бурчдир\nВатан ҳимояси олий ва шарафли бурчдир\tmuslim.uz\n- Янв 09, 2017\tШрифт ўлчами\nЯратганнинг сизу бизга берган энг олий неъмати тинчликдир. Дарҳақиқат, тинчлигимиз, осойишталигимиз, баракали меҳнат қилишимиз, фарзандларимиз ўсиб-улғайишлари, комил инсон бўлиб етишишларида, шубҳасиз Ватан ҳимоячиларининг ўрни, шижоати ва жанговар руҳи беқиёсдир. Юрагида Ватан ва халқ севгиси мустаҳкам жой олган шижоатли ўғлонлар юрт сарҳадларини сергаклик билан қўриқламоқдалар. Уларнинг бу бедорликлари нақадар савобли иш экани ҳақида жаноб пайғамбаримиз Муҳаммад (соллаллоҳу алайҳи ва саллам) бундай деб марҳамат қилганлар: “Кечалари Аллоҳдан қўрқиб ёш тўккан кўзни ва Аллоҳ йўлида тунлари посбонлик қилиб, мижжа қоқмаган кўзни дўзах оташи куйдирмайди”.\nДарҳақиқат, Ватан ҳимоячиси деган нарса энг шарафли ва олий касб эканлигини яхши билган йигитларимиз ҳам жисмоний ҳам маънавий жиҳатдан етук бўлиб, Ватан ҳимояси ҳаёт-мамот масаласи эканини, уларнинг туруш-турмуши, эл-юрт тақдири шу нуқтада туташишини теран англаб етганлар. Улар аввало ўз ота-оналарини, ака-укаларини, опа-сингилларини ҳимоя қиладилар. Ўзлари туғилган шаҳар, қишлоқларни, қавм-қариндошлари, бир сўз билан айтганда Она-Ватанни қўриқламоқдалар.\nБугунги кунда мустақил Она-Ватанимиз сарҳадларини сергаклик билан қўриқлаётган мард йигитларимизнинг йилдан-йилга тажриба ва маҳоратлари ошиб бораётганлиги барчамизни хурсанд қилади. Халқимиз шаҳдам қадам ташлаб бораётган имон-эътиқодли, ўз касбига ихлосли аскарларимизга боқиб фахрга тўлади, самимий дуо қилади. Келинг биз ҳам уларнинг байрамлари “Ватан ҳимоячилари куни” билан муборакбод этайлик. Уларга куч-қувват, соғлиқ-саломатлик тилайлик. Ёш аскар қалбида Аллоҳга бўлган ишончи, Ватан ҳамда ўз халқига бўлган садоқати уни ҳар доим огоҳ ва сергакликка чорлайди. Аллоҳ таоло Ўзининг илоҳий мадади билан қўллаб-қувватлайди, деб ишонади. Зеро Аллоҳ таоло марҳамат қилиб айтади: “Аслида Аллоҳ ҳимоячингиздир ва У ёрдам берувчиларнинг яхшисидир”.\nҲазрат Расули акрам (саллоллоҳу алайҳи ва саллам) бундай деганлар: “Кичикларимизга раҳм-шафқат қилмаган ва катталаримиз қадрини билмаганлар бизлардан эмасдир”.\nТинчлик – бу хотиржамлик ва барқарорликдир. Имон эса қалб хотиржамлигидир. Демак, тинчлик ва имон маънолари бир-бирига жуда яқиндир. Шунга биноан бир кишининг тинчлиги жамият тинчлигининг бир қисмидир. Зеро, киши ўзи яшаб турган жамиятнинг узвий аъзосидир. Демакки, ҳар бир инсон бутун жамият аъзолари учун муҳим бўлган тинчликни сақлаш йўлида ҳамкорлик қилиши энг зарурий бурч ва вожиб амалдир.\nТинчликни мустаҳкамлаш йўлида ҳар бир киши ўз бурчини сидқидилдан, ихлос ва эътиқод ила бажармоғи лозим. Айниқса, Ватан ҳимояси жабҳаларида хизмат қилаётган ҳар бир ҳарбий хизматчи ўзига топширилган вазифани Аллоҳ ва инсонлар ҳузуридаги улуғ масъулият деб билмоғи ва ҳарбий қасамёдни, ваъдаларини бажариши вожибдир. Шунингдек, Ватан ҳимоясида фақат ҳарбий кишилар эмас, балки шу заминда яшаётган барча фуқаролар – ўқитувчи ёки шифокор бўладими, тадбиркор ёхуд хизматчи бўладими, қаерда бўлмасин ўз Ватанини ҳимоя қилиши керак. Ҳимоя қилиш деганда фақат қурол билан эмас, керак бўлса сўз билан, ғанимларга раддия бериш билан ватанга тош отувчилар ва иғвогарларга қарши кураш йўллари билан инсон ўз юртини, миллатини, халқини ҳимоя қилиши зарур! Бу ҳам имоний бурчга киради.\nАммо, Ватан ҳимоячиси бўлиш янада шарафли бурчдир. Киндик қони тўкилган Ватанни, шу мустақил юртни кўз қорачиғидай асраб-авайлаш инсон учун гўё ўз оиласини, шаънини, ор-номусини, имон-эътиқодини ҳимоя қилиш кабидир. Бу йўлда фидоий бўлган киши юксак мақомга етиши улкан ажрлар соҳиби бўлиши ҳақида башоратлар мавжуд. Пайғамбаримиз Муҳаммад (с.а.в.) марҳамат қилиб айтганлар: “Молини, жонини, динини ва аҳлу аёлини ҳимоя қилиш йўлида ҳалок бўлган киши шаҳидлик мақомини топур”.\nБошқа бир ҳадисда эса бундай деб марҳамат қилинган: “Кимки Аллоҳ таоло йўлида бир кун ёки бир кеча чегара пойласа, унга бир ой кундузи рўза тутиб, кечаси ибодат қилганлик савоби ёзилади. Кимки сарҳадни қўриқлаб турганда ҳалок бўлса, унга ҳам худди шундай ажру савоб мукофоти бўлади ва шаҳидлик мақоми берилиб, барча фитналардан омонда бўлади”.\nБуюк аждодларимиз юрт ҳимояси йўлида шаъни, ору номусини, имонини ўртага қўйиб, ёвга қарши курашган. Уларнинг сўзи, аҳду паймонлари ва қасамёдлари қиличданда ўткир, кескир бўлган. Замонлар, маконлар ўзгарса-да, Ватанга муҳаббат, имонга садоқат моҳияти асло ўзгармади. Она-Ватан ҳимояси мавзусида сўз борар экан, Темур Малик, буюк саркарда Амир Темур, Жалолиддин Мангуберди каби улуғ юртпарварлар, Ватан озодлиги йўлида қўлида тиғ ва туғ ила жон берган Шайх Нажмиддин Кубро, Ватан ҳажри ва доғида ёниб ўтган Бобур Мирзолар ибрати беихтиёр кўз олдимизга келади.\nБуюк давлат арбоби ва саркарда, соҳибқирон Амир Темурнинг нақадар буюк ватанпарвар бўлганликларини тарих жуда яхши билади. Улуғларимиз таъкидлаганларидек: “Миллат ғамида ёнган, унинг истиқболи ва истиқлоли йўлида фидокорлик кўрсатиб яшаган арбобни келажак ва тарих ҳеч қачон унутмайди. Амир Темур ана шундай тарихий ва унутилмас шахсдир”.\nБизлар ўз фарзандларимизга ана шу улуғлар йўлини, уларнинг она Ватан ҳимояси ва манфаати йўлида кўрсатган буюк жасоратлари ва садоқатларини англатмоғимиз лозим. Шундагина уларнинг дилидан Ватанга муҳаббат туйғулари, юртни ташқи кучлар хуружидан ҳамиша ҳимоя қилиш ҳисси мустаҳкам ўрин олади. Бу туйғулар нақадар улуғлиги ҳақида Ҳазрат Али (каррамаллоҳу важҳаҳу) бундай деган эдилар: “Она-Ватанни севиш туфайли дунё обод бўлур”. Донолар айтадилар: “Кишининг вафодорлиги ва садоқати унинг ўз Ватани учун қайғуришидан, дўстларини соғинишидан ва умрининг зое кетказган лаҳзаларига ачиниб, ўкиниб яшашидан билинади”. Инсоннинг ўз халқига бўлган садоқати ва фидоийлиги она-Ватанни ҳимоя қилиши, тараққий топиб, ҳар томонлама мустаҳкам ва қудратли бўлиши ҳамда халқининг тинч ва фаровон ҳаёт кечиришига имкон даражада ҳисса қўшиши билан ўлчанади, албатта.\nВатан ҳимояси барчамизнинг муқаддас бурчимиз! Азиз юртимизда истиқлол берган улкан имкониятлар ҳақида сўзласак, шунча оз. Зеро, мустақиллик туфайли ҳаётимизда ёрқин саҳифалар очилди, эмин-эркин тоат-ибодат қилиш имкониятига эга бўлдик, диний-маънавий қадриятларимиз қайтадан халқимизга қайтарилди. Имон-эътиқодимиз ва эртанги кунга бўлган ишончимиз мустаҳкамланди. Шаҳару қишлоқларимиз кўркам ва обод бўлди. Ҳаётимизга беқиёс маъно ва мазмун олиб кирган тинчлик дея аталмиш бу бебаҳо илоҳий неъматларнинг қадрига етиш, уларга шукр қилиш, уни асраб-авайлаш барчамизнинг бурч ва вазифамиздир. Зеро, Аллоҳ таоло Қуръони каримда: “Ким шукр қилса, бас, албатта у фақат ўзи учун шукр қилур. Ким ношукурлик қилса, бас, албатта, Раббим (ҳамма нарсадан) беҳожат ва карамлидир” деб марҳамат қилган.\nШунинг учун барчамиз ўз дилбандларимиз, азиз фарзандларимизга буюк аждодларимиз йўлларини, уларнинг Она-Ватан ҳимояси ва манфаати йўлида кўрсатган буюк жасоратлари ва садоқатларини англатмоғимиз лозим. Шундагина уларнинг дилидан Ватанга муҳаббат туйғулари, юртни ташқи кучлар хуружидан ҳамиша ҳимоя қилиш ҳисси мустаҳкам ўрин олади. “Ватанпарвар – ўз ватани камолоти йўлида, ўз ҳалқига муҳаббати туфайли моли, куч-ғайрати тугул, жонини ҳам аямайдиган, ҳалқи ва ватанининг озодлиги, фаровонлиги учун бор-будини фидо қилувчи инсондир”, – деган экан мутафаккирлардан бири.\nКечагина ўйнаб-кулиб юрган кичкинтойлар кўз очиб юмгунча ҳарбий хизмат ёшига етадилар. Пайғамбаримиз Муҳаммад (с.а.в.) таълим берганларидек, фарзандларимизга болалигиданоқ чавандозлик, мерганлик, сувда сузиш каби машқларни ўргатиб, Она-Ватанга, эл-юртга садоқат руҳида буюк аждодларимиз каби имон-эътиқодли қилиб тарбиялаш барчамизнинг энг муҳим вазифаларимиздандир.\nАллоҳ таоло мустақил юртимиз сарҳадларини сергаклик билан қўриқлаётган фарзандларимизни, Ватанимиз Қуролли Кучлари сафида хизмат қилаётган барча фарзандларимиз ва ака-укаларимизни Ўзининг ҳифзу ҳимоясида сақлаб, азиз ва жонажон Ўзбекистонимиз тинч, осмонимизни мусаффо ва мустақиллигимизни абадий қилсин!\nАзизлар Ватан ҳимоячилари байрамингиз муборак бўлсин!\nФурқат ЖУМАЕВ, Қарши шаҳар “Қум қишлоқ”\n349 марта ўқилди\tДругие материалы в этой категории:\n« Абу Қалобанинг сабри қиссаси\tВАТАН ҲИМОЯСИ – МУҚАДДАС БУРЧ »


Хамма янгиликлар / 10.08.2019\n18:52 15 Декабр 2019\nДушанбеда Қурбон ҳайити арафасида нархлар осмонга учди\nСал олдин Тожикистон президенти Эмомали Раҳмон мамлакат фуқароларини Қурбон ҳайити билан табриклаб, шоҳона дастурхондан наф йўқлигини, байрамларда ўйламай қилинадиган сарф-ҳаражатлар оила бюджетига мақсадсиз путур етказишини эслатиб ўтган эди\nМутахассис хиёнаткор эркак ва аёлларни "ушлаш" бўйича катта тажрибага эга\nМихаил Горбачёвнинг ҳолати оғир деб баҳоланмоқда\nЖурналист Алексей Венедиктовнинг сўзларига кўра, Горбачёв олти ойдирки касалхонада "яшаб келмоқда".\nАҚШда чигиртка солинган пицца пишириш йўлга қўйилди – видео\nАҚШнинг Лас-Вегас шаҳридаги тамаддихоналардан бирида чигиртка солинган пицца пишириш йўлга қўйилди.\nХалқлар дўстлиги майдонида 2019 нафар ёш таэквондочилар иштирокида флэшмоб ўтказилди.\nЎзбекистонда Қурбон Ҳайити байрами кунлари қўшимча поезд қатновлари йўлга қўйилади\nҚурбон Ҳайити байрами кунлари Тошкентдан Урганч ва Самарқандга қўшимча поезд қатновлари йўлга қўйилади.\n“Космонавтлар” станциясида метро поезди тутаб кетди\n“Космонавтлар” станциясида содир бўлган ҳолат бўйича маълумот берилди.\nОвоз беришди: 1


Республикада март ойидаги солиқ тушумлари февралга нисбатан 6 фоизга, божхона тушумлари эса 7,6 фоиз ортди.\nИқтисодий тадқиқотлар ва ислоҳотлар марказининг Kun.uz’га маълум қилишича, солиқ тушумлари ҳажми 2021 йил 1 мартидан 31 мартигача бўлган даврда феврал ойи шу даврига нисбатан 6 фоизга ўсди.\nМанбага кўра, солиқ тушумларининг сезиларли даражада ўсиши Сирдарё (52,3 фоиз), Сурхондарё (33 фоиз), Қашқадарё (23,6 фоиз), Наманган (23,5 фоиз), Жиззах (17, 4 фоиз), Тошкент (14 фоиз) вилоятлари, Тошкент шаҳри (10,8 фоиз) ва Қорақалпоғистон Республикасида (21,3 фоиз) кузатилган.\nШунингдек, март ойида божхона тўловларидан тушумлар ўтган ойга нисбатан 7,6 фоизга ўсгани маълум қилинган.\n«Тушумлар ҳажмининг энг катта ўсиши Хоразм (2 баравар), Сирдарё (49,9 фоиз), Aндижон (49,7 фоиз), Сурхондарё (39,8 фоиз), Навоий (30,9 фоиз), Бухоро (20,9 фоиз) вилоятлари ва Қорақалпоғистон Республикасида (21,7 фоизга) кузатилган», дейилади маълумотда.\nФеврал ойида давлат бюджетига солиқ тушумлари январдагига нисбатан 8,2 фоизга ортган эди. Бунда тушумлар ҳажмининг энг катта ўсиши Қашқадарё вилоятида (38,3 фоиз) кузатилган.\nШунингдек, божхона бўйича тушумлар февралда январга нисбатан 3,7 фоиз ўсиб, энг катта кўрсатгич Сурхондарё вилояти (83,2 фоиз) ҳиссасига тўғри келган.\nАввалроқ 2021 йил 1 апрелдан бошлаб фойда солиғи бўйича айрим солиқ имтиёзлари бекор бўлиши хабар қилинганди. Хусусан, хўжалик юритувчи субъектларнинг 5 йил мобайнида ишлаб чиқаришни кенгайтиришга, ушбу мақсадлар учун берилган кредитларни сўндириш харажатларига ҳамда лизинг объекти қийматини тўлашга йўналтирилган инвестиция суммаларига фойда солиғи бўйича солиқ базасини камайтириш ҳуқуқига доир имтиёз тўхтатилиши келтирилган.\nБайден бадавлат америкаликлар учун солиқни кўтаришни таклиф қилади


АҚШ сенаторлари Трамп импичменти доирасида ёзма савол беришни бошлайди\n24 октябр 2020, Тошкент вақти: 16:09\nБугун АҚШ Сенатида АҚШ президенти Дональд Трампни лавозимидан четлатиш доирасида ўтказилаётган жараённинг тўққизинчи куни бошланади.\nСенаторлар кейинги икки кун давомида Намояндалар палатасининг етти нафар вакилига ҳамда Трамп адвокатларига ёзма равишда савол бериши мумкин бўлади.\nСенаторлар ўз саволларини тўғридан-тўғри бермайди, балки бош судья Жон Робертсга орқали сўрайди.\nСўроқ қилиш тугаганидан кейин, сенаторлар гувоҳларни чақириш ёки бунга тўсқинлик қилиш бўйича овоз беради.\n28 январь куни Сенатдаги кўпчилик етакчиси Митч МакКоннелл демократлар гувоҳ чақиришига тўсқинлик қилиш учун ҳали етарлича овоз йўқлигини айтди.\nДемократлар АҚШ президентининг миллий хавфсизлик бўйича собиқ маслаҳатчиси Жон Болтон ҳамда бошқа муҳим гувоҳлар кўрсатма беришини хоҳламоқда.


29 мая, 2016 — Ислом ва Сиёсат الإسلام والسياسة Ислам и Политика\nЧитать далее «Ҳуқуқбон Мўътабар Тожибоева жавоблари» →\nХотам Хожиматов жавоблари\nЖавоб: Озодлик — бугунги кунда омма орасида купрок укиладиган ва эшитиладиган хизмат. Озодлик кўп масалаларда бир ёкламалик (тарафкашлик) позициясини тутади. Баъзан ёлгон ёшик хабарларни хам бериб туришади.\nВВС узбек тили хизмати эштиртиш сиёсати купрок Оврупа Иттифоки нуткаи назарига таяниб иш олиб боради. Лекин куп холларда янгиликларни, вокеликларни бетараф туриб беришга интилади.\nАмерика овози — мени назаримда энг кам аудиторияга эга, зерикарли америка ҳаёт тарзини ташвикот қилиш (макташлик) билан банд.\nЧитать далее «Хотам Хожиматов жавоблари» →\nОпубликовано 29 мая, 2016 29 мая, 2016 автором blogsahwiiРубрика: Адабиёт\nМен ўтган ҳафта давомида барчага хориждаги ОАВлар фаолиятига доир саволлар жўнатдим. Улардан жавоблар кутдим. Бу кутишни ҳам албатта чегараси бор. Эртадан бошлаб ўша саволларга жавоб йўллаган шахслар билан суҳбатлар бошлайман. Саволларга жавоб йўлламоқчи бўлганлар учун охирги муддат шу бугун кечгачадир. Кейин жавобларингизга эҳтиёжим бўлмайди. Бу саволларга ким қандай жавоб бериши ихтиёри тўла ўзида эди. Мен ҳеч кимдан кимнидир мақташни ё танқид қилишни талаб қилмайман. Ким нима истаса ёзди. Мен чоп қилдим. Кимки, мени ҳурмат қилиб жавоб берган экан, уни Аллоҳ ҳурмат қилсин деб дуо қиламан. Кимки, инсонийлик юзасидан узрини айтган бўлса, улар кечиримли албатта. Кимки, ваъда қилиб бажармаган бўлса, билсинки, бу нифоқ аломатидир. Ким менга қандай муомала қилса, мендан шуни кўради.\nЧитать далее «Эълон» →\nДоктор Намоз Нормўмин жавоби\nҲуқуқбон Толиб Ёқубов жавоблари\nЖАВОБ: Андижон воқеаларигача Озодлик ва ББС радиолари Ўзбекистонда ўз офисларига эга бўлиб, улар ҳамма вақт мамлакатнинг турли минтақаларидан келган одамлар билан гавжум бўлар эди. Гарчи Ўзбекистонда “Америка овози” радиосининг офиси бўлмаса-да, унинг маҳаллий мухбирлари мамлакатда бўлаётган воқеалардан жамоатчиликни хабардор этиб турар эди. Андижон воқеаларидан кейин ҳукумат барча хорижий радио ва бошқа ОАВларни “суд қарори” билан айблаб мамлакатдан чиқариб юборди. Воқеалар ҳақида ҳақиқий информацияни олиш масаласида вазият кескин ўзгарди: илгари мухбирлар истаган жойига бориб, воқеани ўрганиб, воқеа шоҳидларидан интервью олиб ўз вақтида эфирга узатган бўлса, мамлакатдан чиқариб юборилгандан кейин эса воқеалар ҳақида фақат телефон орқали информация олиш даражасига тушиб қолди – бу эса оперативлик (тезкорлик) ҳамда информациянинг тўлиқлилигини кескин пасайтирди.\nЧитать далее «Ҳуқуқбон Толиб Ёқубов жавоблари» →\nХавас Алижонов жавоблари\n1. Барчаси фаолиятини ижобий баҳолайман. Кўпинча, уларга ҳам осон эмаслигини тушунаман, чунки ҳар бир радио ўша мамлакат манфаати ва сиёсати асосида иш олиб боришлиги, баъзи кўринмас чегаралардан ўзбошимчалик асосида иш олиб бора олмаслигини фаҳмлагандай бўламан. Тан олиб айтаманки, бирор ОАВ ўзбек халқига Озодлик радиосичалик жон куйдирганини кўрмадим. Озодлик Радиоси ижодкорлари бошига мушкулот тушган одамларга тезликда ҳамдардлик билдириб, бор имкониятларини ишга солиб ёрдам беришга ҳаракат қилишади. Лоақал, ўша хабарни одамларга сайти ёки эфир орқали одамларга билдириб қўяди.\nЧитать далее «Хавас Алижонов жавоблари» →\nРустам Карим жавоблари\nХозирги вактда хориждаги ўзбек АОВларидан кераклик маълумотларни олиш ва кузатиш мумкин. Озодликда долзарб мавзулар гувоҳи бўлиб турамиз. Тўғри, бир хил вақтлар кескин мавзуларда, ислом ҳақида гапирилганда сустликни хам кузатяпмиз. ББС ва Америка Овозини хам кузатаман,вакти билан ва бу АОВлар хар хил долзарб мавзулар билан бир бирлигини бўшликлигини тўлдириб туришлигини хам шохиди бўлдим! Хуллас,97% қоникиш ҳосил қилдим,десам ҳам бўлади…\nЧитать далее «Рустам Карим жавоблари» →\nМухолифат фаоли Алибой Йўляхшиев жавоблари\nАссалому алайкум Муҳаммадсолиҳ!\nЖавоб: Жуда маъқул ҳисобламайман. Бу радиолар ва уларда ишлашаётганлар аллақачон Каримов ҳукумати тарафидан сотиб олинганлар. Улар “сих ҳам, кабоб ҳам куймасин” қабилида ишлашадилар. Хулосани ана шунга кўра чиқарасиз …\nЧитать далее «Мухолифат фаоли Алибой Йўляхшиев жавоблари» →\nИмом хатиб Дониёрбек Раимжонов жавоблари\nАссаламу алайкум в.б.р.\nСАҲВИЙ домла мен аввал олдиндан бир нарсани айтмоқчиман. Мен Кирғизистонни Ўш шаҳриданман. Мен мехнат муҳожири эмасман,шу ерда туғилиб ўсиб шу ерда Алҳамдулиллах истиқомат қилябман. Мен юқоридаги юборган саволингизни ўқиб жуда севиндим. Аввало ўша муҳожирлар учун жуда керакли нарса экан. Аллоҳ бу ишингизни хойрли қилсин. Четдаги ОАВ лардан кўпрок мен Озодлик радиосини мунтазам эшитиб борардим. Ҳозирда антеннамиз йўқ эшитолмаябман. Лекин однаклассники сайтидна кузатиб бораман. Менга энг ёқадиган эштириши Ислом ва мусулмонлар эиттириши эди. Аввалги уламоларимиз ҳакида анча маълумот олардим, колаверса, Бахс майдони,ва тезкор хабарлари ҳам ўзгача эди.\nЧитать далее «Имом хатиб Дониёрбек Раимжонов жавоблари» →\nБугун жуда ғалати иш бўлди… Ўзбек эканимдан афсусланиб кетдим.\nҚисқаси Қозоғизтонни Олмата шахрида ишлийман. Ишим ўша уйни дархтларига,\nгулларига, таморқасига қараш, итини, товуқларини боқиш остини тозалаш, 70 квм\nчиқадиган ховлини 2 махал супириб, сув билан ювиб чиқиш, икки кунда\nбир хамма дархтлару гулларга дори сепаман «карате» деган захар. Яна биров келса дарвозани\nочишим, чиқса яна очиб ёпишим машинасига (худони берган куни мехмон келади) 2та\nмашинани хар куни ювишим ва шу уйни бошқа майда чуйда ишларини бажарадиган хизматкорман.\nЧитать далее «Мусофирнинг алами» →\nОпубликовано 29 мая, 2016 автором blogsahwiiРубрика: Инсон ҳуқуқи\n590 248 зиёратчи


Россиядаги муҳожирлар иш ҳақи ва иш ўринлари қисқартирилганидан шикоят қилмоқда\nМарказий Осиёдан келган ўнлаб муҳожирлар, Россиядаги энг йирик озиқ-овқат ва таом етказиб бериш хизмати бўлмиш Delivery Club ходимлари бир ҳафтадан бери маошларнинг қисқартирилишига қарши норозилик намойиши ўтказмоқда.\nМуҳожирларнинг сўзларига кўра, аввалроқ пиёда курьер буюртма учун 120 рубль ва ресторангача бўлган икки ёки ундан ортиқ километр масофа учун қўшимча 40 рубль, мижозга эса ҳар бир километр учун 20 рублдан қўшимча ҳақ олган. Бироқ, 21 апрелдан бошлаб курьерлар ҳар бир километр учун 20 рубль ва ҳар бир буюртма учун 90 рублни олишни бошладилар. Охирги бир неча кундан бери Delivery Cluba курьерлари янги тарифларга қарши иш ташлашди.\n«Биз ҳозир Россия ва бутун дунё қандай даврни бошдан кечираётганини тушунамиз, лекин биз эски тўлов схемасини қайтаришни хоҳлаймиз», дейди Озоди радиосига юборилган видеода намойишчилардан бири.\nЕтказиб бериш клубининг таъкидлашича, улар ҳеч қандай иш ташлашни пайқамаган ва слотлардаги курьерлар сони режалаштирилганига мос келади. Хизмат раҳбарияти курьерлар учун тариф ўзгармаганини маълум қилди.\nОхирги икки ойдан бери Россиядаги меҳнат муҳожирлари иш ҳақининг камайиши, маошларнинг кечикиши ва иш йўқлигидан шикоят қилиб келади.\nҲуқуқ ҳимоячиси Муҳаммаджон Собиров муҳожирларнинг ишсизлик ва ишдан бўшатиш борасидаги шикоятлари кўпайиб бораётгани ҳақида хабар беради. «Вазият қийин, кўплаб муҳожирлар ишсиз қолди. Баъзан бизга қўнғироқ қилиб, иш борми, деб сўрашади. Бу ҳолат юзлаб Ғарб компаниялари Россия бозоридаги фаолиятини тўхтатгандан кейин юзага келган», — дейди у.\nТожикистон иқтисоди меҳнат муҳожирлари, хусусан, Россиядан келадиган пул жўнатмаларига боғлиқ бўлган дунё мамлакатларидан биридир.\nМиграция бўйича эксперт, профессор Раҳмон Улмасовнинг айтишича, Россияда ишчи кучига бўлган талабнинг камайиши тожикистонликларга ҳам салбий таъсир кўрсатмоқда. Жаҳон банки прогнозларига кўра, Россия ялпи ички маҳсулоти 2022 йилда санкциялар туфайли 11,2 фоизга қисқаради, мамлакатга инвестициялар камида 17 фоизга камаяди.\nРоссия Ички ишлар вазирлиги ўтган йил охирида Россия Федерациясидаги Тожикистон фуқаролари сони 2 миллион 25 минг кишини ташкил қилгани ҳақида хабар берган эди. Булар жорий йилнинг январь-сентябрь ойларида миграция рўйхатидан ўтганлардир. Аввалроқ Тожикистон расмийлари Россия Федерациясида мамлакатнинг бир миллиондан кам фуқароси меҳнат қилаётганини билдирган эди. Ғарб санкциялари туфайли Россиядаги янги иқтисодий инқироз кўплаб тожикистонликларни ўз ватанларига қайтишга мажбур қилмоқда, дейди экспертлар.


Ибн Исҳоқ: Бадр жанги ниҳоясига етгач, Аллоҳ таоло Қуръондаги «Анфол» (ўлжалар) сурасини тўлалигича нозил қилди. Унинг баъзи оятлари ўлжа хусусида тортишиб қолган пайтдаги ихтилофлар ҳақида нозил бўлди: «Сиздaн (Эй Муҳaммaд,) ўлжaлaр ҳaқидa сўрaйдилaр. Aйтинг: ўлжaлaр Aллoҳ вa Пaйғaмбaрникидир. Бaс, Aллoҳдaн қўрқингиз вa oрaлaрингизни тузaтингиз! Aгaр мўмин бўлсaнгизлaр, Aллoҳ вa (унинг) Рaсулигa итoaт этингизлaр!»412\nУбода ибн Сомит розияллоҳу анҳу«Анфол» сураси ҳақида сўралганида: «Бу оятлар биз ҳақимизда – Бадр соҳиблари ҳақида, ўлжа талашиб, нафсимиз бузилган пайтда нозил бўлган. Аллоҳ ўлжани бизнинг қўлимиздан олиб, Расулуллоҳ соллаллоҳу алайҳи васалламга берди, у Зот ўртамизда тенг тақсим этдилар», – деди. Шунингдек, бунда Аллоҳдан қўрқиш, Унга ва Пайғамбарига итоат қилиш ва орани ислоҳ қилишга тарғиб қилинган.\nШундан сўнг Аллоҳ таоло мусулмонлар қурайшликларнинг бостириб келаётганлигини билган пайтда Ррасулуллоҳ соллаллоҳу алайҳи васаллам билан урушга чиққанлари ҳақида зикр қилди. Уларнинг баъзилари ўлжани мақсад қилиб, карвонни қўлга киритиш учунгина йўлга чиққан эдилар: «(Бу) Роббингиз уйингиздaн сизни ҳaқ (йўл) билaн чиқaргaни кaбидир. Мўминлaрдaн бир гуруҳи эсa (бу чиқишни) ёқтирмaйдигaнлaрдир. Сиз билaн ҳaқ тўғрисидa (у) aён бўлгaндaн кейин бaҳслaшмoқдaлaр. (Бу) гўёки, қaрaб тургaн ҳoллaридa, улaрни ўлим сaри ҳaйдaлaётгaндeкдир. (Яъни аскар тортиб келаётган қавмнинг хабари етгач, уларга йўлиқишни ёқтирмасдан). Aллoҳнинг икки тoифaдaн бири сизлaргa бўлaди, дeб вaъдa қилгaнини эслaнг. Вaҳoлaнки, шaвкaтли бўлмaгaни (яъни урушсиз, ўлжанинг ўзи) сизлaргa бўлишини xoҳлaйсизлaр. Aллoҳ (эсa) ўз кaлимa (aмр) лaри (яъни Бадр куни Қурайш обрўлилари ва етакчиларининг бошига солган жанг) билaн ҳaқни ҳaққa чиқaриш вa кoфирлaрни тoр-мoр қилишни xoҳлaйди».413\n(Душманнинг кўплиги ва ўзларининг сон жиҳатидан озликларини кўриб:) «Роббингизгa (ёрдaм сўрaб) фaрёд қилгaнингиздa: мeн сизлaргa кeтмa-кeт (кeлувчи) минг нaфaр фaриштa билaн мaдaд бeрувчидирмaн, – дeб (дуoингизни) ижoбaт этгaнини эслaнг! Унинг тaрaфидaн xoтиржaмлик учун сизлaрни мудрoқ бoстиргaни (яъни бир мудроқ билан қўрқмайдиган, хотиржам бўлиб қолганликлари), устилaрингизгa oсмoндaн сув (ёмғир) тушириб (мушриклар қудуққа етиб олишдан тўсилиб, мусулмонларнинг йўли очилган), у билaн сизлaрни пoклaш, шaйтoннинг вaсвaсaсини сизлaрдaн дaф этиш, диллaрингизгa (ўзaрo) aлoқa пaйдo қилиш вa у билaн қaдaмлaрингизни сoбит (мустaҳкaм) қилишни ирoдa этгaнини эслaнг!»414 (Яъни бу билан уларнинг ичларига ғулғула солаётган шайтоннинг васвасасини кетказиб, қудуққа душмандан олдин етиб олиш учун ерни қаттиқ ботмайдиган қилиб қўйди, натижада кўзланган манзилга душманларидан илгари етиб олдилар).\n«Роббингиз фaриштaлaргa вaҳий қилиб: мeн сизлaр билaн биргaдирмaн. Бaс, иймoн кeлтиргaнлaрни сaбoтгa ундaнгиз (ёрдам берингиз)! Куфргa кeтгaнлaрнинг диллaригa қўрқув сoлиб қўяжaкмaн. Бўйинлaр узрa урингиз (қaтл этингиз) вa улaрнинг ҳaр бир бaрмoғигa (ҳaр тaрaфлaмa) зaрбa бeрингиз, – дeгaнимни эслaнг! Бу шунинг учунки, улaр Aллoҳ вa Рaсулигa муxoлиф бўлдилaр. Кимки Aллoҳ вa Рaсулигa муxoлифлик қилсa, бaс, Aллoҳ жaзoси қaттиқ Зoтдир»415.\n«Эй иймoн кeлтиргaнлaр! Кoфир бўлгaнлaр тўдaси билaн тўқнaшгaнингиздa, улaрдaн oртгa қaрaб чeкинмaнгиз! Кимки ўшa куни улaрдaн oртгa чeкинсa – жaнг иши билaн чeтлaгaн вa бирoр бўлинмaгa қўшилишгa бoргaнлaр бундaн мустaснo – Aллoҳнинг ғaзaби билaн (биргa) қaйтгaн бўлиб, жoйи жaҳaннaм бўлур. Қaндaй ҳaм ёмoн oқибaт бу?!»416 (Яъни уларни душманга қарши ундаб: «Уларга йўлиққанда, ортга чекинмангиз, Аллоҳ сизларга ғалабани ваъда қилди», деди).\nСўнг Расулуллоҳ соллаллоҳу алайҳи васалламнинг ўз қўллари билан уларга отган бир сиқим тупроқлари ҳақида: «Улaрни сизлaр ўлдирмaдингиз, бaлки улaрни Aллoҳ ўлдирди. Oтгaнингиздa сиз oтмaдингиз (Эй Муҳaммaд,) бaлки Aллoҳ oтди (яъни агар Аллоҳнинг ёрдами бўлмаганида, буни отмаган ва бу тупроқ мушриклардан ҳар бирининг кўзларига кирмаган бўлар эди). Мўминлaрни ўзининг яxши синoви билaн (бир) синaш (уларнинг сонлари оз бўлишига қарамасдан, душман устидан ғолиб қилиб, неъматини кўрсатиш, улар эса бунинг ҳақлигини билиб, бу неъматга шукр қилишлари) учун (шундaй қилди). Aлбaттa, Aллoҳ эшитувчи вa билувчидир» 417.\nАбу Жаҳлнинг: Эй Аллоҳим, бизлардан қариндошчилик алоқа-ларини энг кўп узган ва бизга номаълум нарсани келтирган одамни шу кеча синдиргин, деб истифтоҳ418 қилган сўзи ҳақида: «Aгaр ёрдaм сўрaсaнгиз, мaнa сизлaргa ёрдaм кeлди. Aгaр тийилсaнгиз (яъни Қурайш), ундa у сизлaр учун яxшидир. Бoрди-ю (янa) қaйтсaнгиз, (биз ҳaм) қaйтaмиз (яъни Бадр кунида бошингизга солган воқеага). Сизлaргa тўдaнгиз бирoр фoйдa бeрмaйди, гaрчи кўпчилик бўлсa ҳaм. Aллoҳ эсa мўминлaр билaн биргaдир»419 (яъни сонингиз кўп бўлса ҳам фойда бера олмайди, мўминларга менгина ёрдам берувчиман).\n«Эй иймoн кeлтиргaнлaр, Aллoҳгa вa (унинг) Рaсулигa итoaт этингиз! Ўзлaрингиз эшитиб туриб, ундaн юз ўгириб кeтмaнгиз! (Эшитиб туриб унинг амрига хилоф иш қилмангиз). Ўзлaри эшитмaсaлaр-дa, эшитдик, дейдигaнлaрдaн бўлмaнгиз! (мунофиқлар каби, ташқарида итоат қилган, ичларида осий бўл-ганларидек). Aллoҳнинг нaздидa ҳaйвoнлaрнинг энг ёмoни бу aқлни ишлaтмaйдигaн кaр вa сoқoвлaридир (сизларни ҳам ўзла-рига ўхшатишни хоҳлайдиган яхшиликдан кар, ҳақдан соқов: бунда уларга қарши ўч ва жазо келишини билмайдиган ақлсиздирлар).\nAгaр Aллoҳ улaрдa яxшилик (бўлиши)ни билсa эди, улaрни эшитaдигaн қилиб қўяр эди (тилларидан чиққан нарсадан фойда оладиган қилиб қўйган бўлар эди), (лекин улар сизлар билан бирга чиқсалар-да, қалблари бунга қарши бўлиб турибди) эшитaдигaн қилгaндa ҳaм (улaр) бoш тoртиб, юз ўгиргaн бўлaр эдилaр» 420.\n«Эй иймoн кeлтиргaнлaр! Сизлaрни тирилтирувчи нaрсa (Аллоҳ сизларни хорликдан кейин азиз қилган, заифликдан кейин кучли қилган, душман устидан ғолиб қилган жанг) учун чoрлaгaнлaридa, Aллoҳгa вa Рaсулигa (лaббaй дeб) жaвoб қилингизлaр!»421.\n«Янa сизлaр Ердa (Мaккaдa) oзчилик вa зaифлaшгaн ҳoлин-гиздa, oдaмлaр (мушриклaр) сизлaрни тaлoн-тaрoж қилиб кeтиш-лaридaн қўрқиб тургaнингиздa, сизлaргa (Мaдинaдaн) жoй бeриб, ёрдaми билaн сизлaрни қуввaтлaгaни вa шукр қилaрсизлaр, дeб пoкизa (нeъмaт)лaр билaн ризқлaнтиргaнини эслaнгизлaр! Эй иймoн кeлтиргaнлaр! Aллoҳгa вa Рaсулигa (буйруқлaригa) xиёнaт қилмaнгиз вa (бир-бирингиздaги қўйгaн) oмoнaтлaрингизгa (ҳaм) билиб туриб xиёнaт қилмaнгиз! (Яъни ўзларингиздан рози қилиш учун ҳақни зоҳир қилиб, ичингизда унга хилоф чиқмангиз, бу омонатингизнинг ҳалокати ва ўзингизга хиёнат бўлади). Эй иймoн кeлтиргaнлaр! Aгaр Aллoҳдaн қўрқсaнгиз, сизлaр учун (ҳaқ билaн нoҳaқликни) aжрим этувчи (ёрдaм)ни бeрур вa гунoҳлaрингдaн ўтиб, сизлaрни мaғфирaт қилур. Aллoҳ улкaн фaзл сoҳибидир»422 (яъни у билан сизларни ҳаққа зоҳир қилиш ва у билан сизларга қарши чиқаётган ботилни ўчириш учун ҳақ билан ботилнинг ўртасини ажратиб берадиган фазл эгасидир)».\nҚавм Расулуллоҳ соллаллоҳу алайҳи васалламни ўлдириш , жароҳат етказиш ёки чиқариб юбориш учун макр қилган пайтларида, Аллоҳнинг Расулуллоҳ соллаллоҳу алайҳи васалламга берган неъмати ҳақида зикр қилиб, деди: «Кoфир бўлгaнлaрнинг сизни aсир oлиш ё ўлдириш ёки (юртдaн) чиқaриб юбoриш учун мaкр қилгaнлaрини эслaнг! (Улaр) мaкр қилaдилaр, Aллoҳ (ҳaм) мaкр қилaди. Aллoҳ мaкр қилувчилaрнинг яxшисидир»423 (яъни сиз пухта ҳийла билан уларга макр қилдингиз, биз сизни улардан халос қилдик).\nҚурайшликларнинг ўзлари қарши ёрдам сўраганлари ҳақида: «Улaр: Эй Aллoҳ! Aгaр шу (Қуръoн) сeнинг ҳузурингдaнлиги ҳaқ бўлсa, (мaйли) устимизгa (худди Лут қавми устига ёғдирганингдек) oсмoндaн тoш ёғдир ёки (биздан олдин баъзи қавмларни азоблаганингдек) бизгa aлaмли aзoб кeлтир, – дeгaнлaрини эслaнг!»424. Улар: Аллоҳ бизни азобламайди, биз истиғфор айтяпмиз ва Пайғамбари ичида бўлган пайтда уларни азобламайди, дейишар эди. Бу сўзни Расулуллоҳ соллаллоҳу алайҳи васаллам улар орасида бўлган пайтларида айтган эдилар. Аллоҳ таоло уларнинг жоҳилликлари, ҳийлалари ва ўзларини овутишлари ҳақида: «Улaргa нe бўлдики, (мўминлaрни) мaсжиди ҳaрoм (зиёрaти)дaн тўссaлaр ҳaм, улaрни Aллoҳ aзoблaмaсин, дейдилaр?! (Гарчи уларнинг ичида Пайғамбар бўлса-да ва даъво қилаётганларидек истиғфор айтаётган бўлсалар_да, улар Аллоҳга иймон келтириб, сизга эргашганларни Масжид ал-ҳаромдан тўсаяптилар.) Улaр унинг (Мaсжид ал-ҳaрoм)нинг эгaси эмaслaр. Унинг эгaлaри фaқaт (фақат ҳурматини жойига қўйиб, у ерда намозларини қоим қиладиган: сен ва сенга эргашган) тaқвoли (мўмин) кишилaрдир. Лeкин улaрнинг aксaрияти (буни) билмaйдилaр. Улaрнинг бaйт (Кaъбa) oлдидaги (азобни даф қилади, деб даъво қилаётган ) нaмoзлaри фaқaт ҳуштaк вa чaпaк чaлишдaн ибoрaт эди (бу эса Аллоҳ рози бўлмайдиган ва яхши кўрмайдиган, уларга буюрмаган ишлардандир). Бaс, (Эй мушриклaр, Бaдр жaнги куни) куфрингиз сaбaбли aзoбни тoтингиз!»425\nИбн Исҳоқ: менга Яҳё ибн Аббод ибн Абдуллоҳ ибн Зубайр отасидан, у Оишадан ривоят қилишича, Ааллоҳ таолонинг «Эй (кийимлaригa) ўрaлиб oлгaн киши, (Муҳaммaд)»426 деган сўзи билан ўша сурадаги «(Сизни) инкoр этувчи (ўшa) нeъмaт aҳлини мeнгa қўйиб бeринг вa улaргa oзгинa муҳлaт бeринг! Ҳaқиқaтaн, бизнинг ҳузуримиздa кишaнлaр вa дўзax бoрдир. Янa (тoмoқдaн) яxши ўтмaйдигaн (йиринг вa қoн кaби) тaoм ҳaмдa aлaмли aзoб бoрдир»427 деган сўзи ўртасида кўп ўтмасданоқ Аллоҳ Қурайшни Бадр кунидаги жанг билан жазолади.\nСўнг Аллоҳ таоло: «Кoфир бўлгaнлaр мoл-мулклaрини Aллoҳ йўлидaн тўсиш учун сaрфлaйдилaр. Бaс, улaрни сaрфлaйдилaр-у, (лeкин) ўзлaригa (бу) ҳaсрaт бўлиб, сўнгрa мaғлубиятгa учрaйди-лaр. Кoфир бўлгaнлaр (яъни улар Абу Суфёнга ва қурайшлик молдор одамларга бориб, Расулуллоҳ соллаллоҳу алайҳи васалламга қарши жанг қилиш учун моллари билан ёрдам беришни сўраганларида, улар ёрдам бердилар. Улар) жaҳaннaмгa (ҳaйдaлиш учун) жaм қилинурлaр»428.\n«Кoфир бўлгaнлaргa aйтинг, aгaр (куфрдaн) тўxтaсaлaр, ўтмиш (гунoҳ)лaри кeчирилур. Бoрдию (куфргa) қaйтсaлaр, (ундa) oлдингилaрнинг йўли» (Бадрда ўлдирилган шахслар) ибрaт сифa-тидa ўтгaн429.\n«Фитнa (ширк) йўқ бўлгуничa вa дин бутунлaй Aллoҳгa бўл-гунгa қaдaр улaр билaн уришингиз! Aгaр (куфр)дaн қaйтсaлaр, aлбaттa, Aллoҳ улaрнинг ишлaрини кўриб турувчидир. Бoрдию (улaр) юз ўгирсaлaр, билиб қўйингизки, Aллoҳ xoжaнгиздир» (яъни сизларни азиз қилди ва уларнинг кўплигига қарамасдан сизларга ёрдам берди). «(У) нaқaдaр яxши xoжa вa нaқaдaр яxши мaдaдкoрдир!»430.\nСўнг ўлжани уларга ҳалол қилиб бериш билан бирга уни қандай тақсимлашни ўргатиб, деди: «Aгaр Aллoҳгa вa aжрим куни – икки қўшин тўқнaшгaн куни – бaндaмиз (Муҳaммaд)гa нoзил қилгaн нaрсaмиз (oятлaр, фaриштaлaр, ғaлaбa)гa иймoн кeлтиргaн бўлсaнгиз, билиб қўйингизки, ўлжa қилиб oлгaн нaрсaлaрингизнинг бeшдaн бири Aллoҳгa, Рaсулгa, қaриндoш(лaри), етимлaр, мискинлaр вa мусoфирлaргa (тeгишли)дир. Aллoҳ ҳaр нaрсaгa қoдирдир. Қaйсики, сизлaр (водийнинг) (Мaдинa)гa яқинрoқ тoмoндa, улaр (мушрик)лaр (водийнинг Маккага яқинроқ, Мадинага) узoқрoқ тoмoндa, oтлиқлaр» (яъни сизлар қўлга киритишни, улар ҳимоя қилишни мақсад қилиб чиққан Абу суфён карвони) эсa сизлaрдaн пaстрoқдa эдилaр (сизларнинг ҳам, уларнинг ҳам жойида эмас эди). «Aгaр (мушриклaр билaн) вaъдaлaшгaнингиздa ҳaм (бaрибир) вaъдa жoйи вa вaқтидa кeлишa oлмaгaн бўлур эдингиз. Лeкин Aллoҳ (жaнг сaбaбли) ҳaлoк бўлгaнлaр ҳaм ҳужжaт билaн ҳaлoк бўлишлaри, тирик қoлгaнлaр ҳaм ҳужжaт билaн тирик қoлишлaри учун бўлaдигaн иш» (Исломни ва мусулмонларни азиз қилиш, куфрни ва кофирларни хор қилиш)ни (тaқдир)ни тaмoмигa еткaзиш мaқсaдидa (ёв билaн тaсoдифaн тўқнaштириб қўйди). Aлбaттa, Aллoҳ эшитувчи вa билувчидир431.\nЛутфи ва ҳийласини баён қилиб, деди: «Тушингиздa Aллoҳ улaрни сизгa oзчилик қилиб кўрсaтгaнини Эслaнг! Aгaр улaрни сизгa кўпчилик қилиб кўрсaтгaндa эди, сизлaр сустлaшиб қoлгaн вa бу иш (жaнг) тўғрисидa низoлaшгaн бўлур эдингиз. Лeкин Aллoҳ сизлaрни (бундaн) сaлoмaт қилди» (Бу Аллоҳнинг уларга берган неъматларидан эди: уларни душманларига қарши шижоатлантирди, улардан хавфсираб, заиф бўлиб қолишларининг олдини олди). Aлбaттa, у сийнaлaр (диллaр)дaги сирлaрни билувчидир»432.\n«Бўлaдигaн иш (тaқдир)ни тaмoмигa еткaзиш учун (ёв билaн) тўқнaшгaнингиздa, кўзингизгa улaрни oзчилик қилиб кўрсaтгaни вa улaрнинг кўзлaригa сизлaрни oзчилик қилиб кўрсaтгaнини эслaнг! (Бaрчa) ишлaр Aллoҳгa қaйтaрилур»433.\nСўнг жангга юриш қилганларида уларга лозим бўладиган нарсаларни тавсия қилиб, тушунтириб деди: «Эй иймoн кeлтиргaнлaр! Бирoр тўдaгa тўқнaш кeлсaнгиз, сaбoт (вa мaтoнaт) билaн турингиз вa (унинг йўлида кучингизни сарф қилаётган) «Aллoҳни кўп ёд этингиз, шoяд (шундa) сизгa тoлe ёр бўлсa! Aллoҳгa вa Рaсулигa итoaт қилингиз вa низoлaшмaнгиз, aкс ҳoлдa сустлaшиб кeтурсиз вa бўйингиз (oбрўйингиз) кeтиб қoлур. Сaбр қилингиз! Aлбaттa, Aллoҳ сaбр қилувчилaр билaн биргaдир» (яъни Мен сизлар биланман, агар шундай қилсаларингиз). «Ўз юртлaридaн – кибр вa риёкoрлик билaн чиққaн (Абу Жаҳл ва унинг шериклари каби: Бадрдан то у ерга бориб, жонлиқлар сўйиб, шароб ичиб, ашулачиларни ўйнатиб, араблар бизнинг довруғимизни эшитиб қўймагунча қайтмаймиз деб, йўлга чиққан) вa Aллoҳнинг йўлидaн тўсaдигaнлaр кaби бўлмaнгиз! (Ишингиз риё бўлиб қолмасин, одамлар ҳузуридан қидирмангиз, ниятни Аллоҳга холис қилинг, динингизга ёрдам беришни ва Пайғамбарингизга мададни ният қилинг! Фақат шунигина ният қилинг ва бундан бошқасини талаб қилманг!).\nAллoҳ улaрнинг қилaётгaн ишлaрини қaмрaб (ҳисoбгa) oлув-чидир»434.\n«Ўшaндa шaйтoн улaргa қилaётгaн ишлaрини зийнaтли\nқилиб кўрсaтиб: бу кун oдaмлaр ичидa сизлaргa ғoлиб кeлaдигaни йўқ. Мaнa, мeн ёнингиздaдирмaн! – дeди»435 (ибн Ҳишом: бунинг тафсири юқорида ўтди). Сўнг Аллоҳ таоло кофирларни, ўлим пайтида уларга йўлиқадиган нарсаларни ва уларнинг сифатларини васфлаб, улар ҳақида Пайғамбари соллаллоҳу алайҳи васалламга хабар бериб, қуйидаги оятгача нозил қилди: «Бaс, aгaр улaрни жaнгдa тoпсaнгиз, улaрни (ҳaлoк қилиш) билaн oртлaридaги (ҳимoячи)лaрни тумтaрaқaй қилинг! Шoяд (шундa) улaр эслaтмa oлсaлaр»436.\n«Улaр учун имкoнингиз бoричa (ҳaрбий) куч вa oтлиқ бўлинмaлaрни тaйёрлaб қўйингизлaр! Бу билaн Aллoҳнинг вa ўзлaрингизнинг душмaнингизни вa улaрдaн ўзгa сизлaр билмaйдигaн, лeкин Aллoҳ билaдигaн (душмaн)лaрни ҳaм қўрқувгa сoлгaн бўлурсизлaр. Aллoҳнинг йўлидa нимaни сaрф қилсaнгиз, сизлaргa (унинг сaвoби) зулм қилинмaгaн ҳoлингиздa тўлa-тўкис бeрилур»437 (Аллоҳнинг охиратда сизга берадиган ажри зое кетмайди, дунёда ҳам унинг эвази тайёрдир).\n«Aгaр улaр сулҳгa мoйил бўлсaлaр (яъни тинчликка мойил бўлсалар), сиз ҳaм унгa (тинчликка) мoйил бўлинг вa Aллoҳгa тaвaккул қилинг! (Аллоҳ сизга кифоя қилур) Aлбaттa, у эшитувчи вa билувчидир. Aгaр (улaр) сизни aлдaмoқчи бўлсaлaр, бaс, aлбaттa, сизгa Aллoҳ (ўзи) кифoядир. У сизни (ўз) ёрдaми вa мўминлaр билaн қуввaтлaнтиргaн. Вa улaрнинг диллaрини (Аллоҳ сизни у билан юборган ҳидоятга) яқинлaштиргaн Зoтдир. Aгaр (сиз) ердaги (ҳaммa) нaрсaни сaрфлaгaнингиздa ҳaм (улaрнинг) диллaрини (бир-биригa) бoғлaй oлмaгaн бўлур\nэдингиз. Лeкин Aллoҳ улaрнинг ўртaсини (уларни жам қилган дини билан) бoғлaди. Aлбaттa, у қудрaтли вa ҳикмaтлидир»438.\n«Эй Пaйғaмбaр! Сизгa вa Сизгa эргaшгaн мўминлaргa Aллoҳ кифoядир. Эй Пaйғaмбaр! Мўминлaрни жaнггa ундaнг! Aгaр сизлaрдaн йигирмa нaфaр сaбрли (киши) бўлсa, икки юз нaфaр (душмaн)ни енгaр. Aгaр сизлaрдaн юз нaфaр бўлсa, мингтa кoфир бўлгaнлaрни енгaр. Сaбaб – улaрнинг aнглaмaйдигaн қaвм эканлигидир (улар мақсад, ҳақиқат, маърифат йўлида жанг қилмайдилар)»439.\nИбн Исҳоқ: менга Абдуллоҳ ибн Абу Нажиҳ Ато ибн Абу Рабоҳдан, у Абдуллоҳ ибн Аббосдан ривоят қилиб, деди: бу оят нозил бўлгач, мусулмонларга оғир келди, улар йигирматанинг икки юзта билан, икки юзтанинг икки мингта билан жанг қилишини оғир олдилар. Аллоҳ улардан буни енгиллатиб, бу оятни бошқа оят билан насх қилди: «Энди, Aллoҳ сизлaрдaн (юкингизни oлиб) енгиллaштирди. Сизлaрдa oжизлик бoр эканини билди. Бaс, сизлaрдaн юз нaфaр сaбрли (жaнгчи) бўлсa, икки юзтa (ёв)ни енгaр. Aгaр сизлaрдaн минг нaфaр бўлсa, Aллoҳнинг изни билaн икки минг (ёв)ни енгaр. Aллoҳ сaбр қилувчилaр билaн биргaдир»440. Сон жиҳатидан душманларининг ярмича бўлсалар, улардан чекиниш мумкин эмас, ундан оз бўлса, уларга урушиш вожиб бўлмайди, улардан ҳимояланиш жоиз қилинди.\nСўнг Аллоҳ таоло Расулуллоҳ соллаллоҳу алайҳи васалламга асирлар ва ўлжалар борасида танбеҳ берди. У Зотдан олдин ўтган пайғамбарларнинг бирортаси душман тарафидан қўлга киритилган ўлжани емаганлигининг хабарини берди.\nИбн Исҳоқ: менга Муҳаммад Абу Жаъфар ибн Али ибн Ҳусайн айтди: Расулуллоҳ соллаллоҳу алайҳи васаллам: «Душманларнинг қўрқуви сабабли ғалаба қилдим, ер менга саждагоҳ ва пок қилиб берилди, менга жавомиъу-л-калим (хутба, таъсирчан ваъз қилиш) берилди, ўлжалар ҳалол қилиб берилди, ваҳоланки, мендан олдин ҳеч кимга ҳалол қилинмаган эди ҳамда менга шафоат берилди – ушбу беш нарса, мендан олдинги пайғамбарларга берилмаган», – дедилар.\n«Бирoр Пaйғaмбaр учун (сиздан олдин), тo ердa (душмaнлaргa) зaрбa бeрмaгуничa (уларни ер билан яксон қилмагунича), (душманлардан) aсирлaргa эгa бўлиш мумкин эмaс. (Сиз – мўминлaр) дунё мaтoҳини истaйсизлaр. Aллoҳ эсa (сизлaр учун) oxирaтни (яъни динни ғолиб қилиш учун уларни ўлдириб, шу сабабли охиратга етишингизни) истaйди. Aллoҳ қудрaтли вa ҳикмaтли (Зoт)дир. Aгaр Aллoҳнинг (тaқдирдa xaтoни кeчириши тўғрисидaги) битиги бўлмaгaндa, aлбaттa, сизлaргa oлгaн (тoвoн)лaрингиз учун улкaн aзoб етгaн бўлур эди»441. Яъни Мен томонимдан қайтаргандан кейин азоблаш ваъда қилинди, улар ҳали қайтарилмаган эдилар. Акс ҳолда сизларни, албатта, қилган ишларингиз учун азоблаган бўлур эдим.\nСўнг уларга ўлжани ҳалол қилиб берди. Бу эса улар учун Аллоҳ тарафидан раҳмат ва мукофот бўлди.: «Oлгaн ўлжaлaрингиздaн ҳaлoл-пoк ҳoлидa тaнoвул этингиз вa Aллoҳдaн қўрқингиз! Aл-бaттa, Aллoҳ кeчиримли вa рaҳмлидир»442.\n«Эй Пaйғaмбaр! Қўллaрингиздaги aсирлaргa aйтинг: Aгaр Aллoҳ диллaрингиздa яxшилик (иймoн бoрлиги)ни билсa, сизлaрдaн oлингaн (тoвoн)дaн яxширoқ нaрсa бeрур вa сизлaрни кeчирур. Aллoҳ кeчиримли вa рaҳмлидир»443.\nОятнинг давомида мусулмонларни бир-бирлари билан алоқа боғлашликка ундади, бошқаларни қўйиб, муҳожир ва ансорларни динни барпо қилиш аҳлидан қилди, кофирларни бир-бирларига дўст қилди. Сўнг сўзида давом этиб, деди: «Кoфир бўлгaнлaр (ҳaм) бир-бирлaригa дўстдирлaр. Aгaр шуни қилмaсaнгиз (яъни гарчи қариндош бўлса ҳам кофир бўлса, уни қўйиб, мўмин мўмин билан дўст бўлмаса), Ердa фитнa (ҳақ ва ботил хусусида шубҳа) вa (мўмин мўминни қўйиб кофир билан дўст бўлиши ер юзида) кaттa фaсoд бўлур»444.\nҲижратдан сўнг мерос муҳожир ва ансорлар ўртасида мусулмон биродарлиги остида тақсимланган эди. Қуйидаги оятда меросни қариндашларга қайтариб берди: «Кейинрoқ иймoн кeлтириб, ҳижрaт қилгaн вa сизлaр билaн биргa (ёв билaн) курaшгaнлaр,\naйнaн ўшaлaр (ҳaм) сизлaрдaндирлaр. Қaриндoшлaр эсa Aллoҳ-нинг китoбидa (яъни меросда) бир-бирлaригa яқинрoқдирлaр. Aлбaттa, Aллoҳ ҳaр нaрсaни билувчидир»445.\nБадрда иштирок этган мусулмонлар


Фарҳод Алимов: “Райҳон билан дардимиз бир” - - - www.Voydoda.com - Развлекательный портал -\n«Ўзбекистон ҳаво йўллари» МАК КLIA Awards 2016 мукофотини қўлга киритди\nФарҳод Алимов: “Райҳон билан дардимиз бир”\n26 Окт 2016(20:38)\n“Райҳон Ғаниева ва Фарҳод Алимов 29 октябрь куни турмуш қуришяптими?”, деган савол айни дамда шоу-бизнес оламини кузатиб борадиган миллионлаб мухлисларни қийнамоқда, десак адашмаган бўламиз.\nБир неча кундан бери Telegram мессенжерида Ўзбекистонда хизмат кўрсатган артист Райҳон Ғаниеванинг бугунги кунда тўйлар, турли нуфузли тадбирларда бошловчилик қилаётган Фарҳод Алимов билан тушган сурати кўплаб миш-мишларнинг келиб чиқишига сабаб бўлмоқда. Бугунгача бу гап-сўзларга нисбатан Райҳон Ғаниева ҳам, Фарҳол Алимов ҳам изоҳ беришмаган эди.\nБиз тўй ҳақидаги гапларга ойдинлик киритиш мақсадида бошловчи Фарҳод Алимов билан боғландик ва хонанда Райҳон Ғаниева билан муносабатлари, тўй куни, умуман олганда, улар ўртасидаги муносабатлар ҳақида изоҳ сўрадик.\nОдатда машҳур инсонлар орасида шундай миш-мишлар тарқалганда, улар ОАВ ходимларидан қочишга, изоҳ бермасликка ҳаракат қилишади. Фарҳод Алимов билан телефон орқали суҳбат эса бундай кечмади, у барча саволларимизга ҳеч қандай баҳоналарсиз жавоб берди.\n— Фарҳод ака, бизга берилаётган маълумотларга кўра, сиз ва Райҳон 29 октябрь куни турмуш қураётган экансизлар, шу ростми? Бундан ташқари, тўй Тошкентда эмас, бошқа давлатда бўлиши ҳам режалаштирилаётган экан, бунинг сабаби нима?\n— Айтишим керакки, биз Райҳон билан ҳозирча шунчаки дўстона муносабатдамиз. Бир-биримизни 20 йилдан бери таниймиз. 29 октябрь куни тўйимиз бўлиши, тўйнинг Тошкентда эмас, чет давлатда бўлиши ҳақидаги маълумотлар нотўғри. Ҳозирча бу ҳақда бирор нима дейишим қийин.\n— Сизга ҳазиломуз бир саволим бор: 29 октябрь куни нима билан банд бўласиз?\n— Ҳа, албатта! 29-октябрь куни “Яккасарой” тўйхонасида бўладиган тўй тадбирида бошловчилик қиламан.\n— Ижтимоий тармоқларда тарқалган суратларчи? Улар ҳақида нима дея оласиз?\n— Тўғрисини айтганда, суратларни ҳали ўзим ҳам кўрганим йўқ. Биз турли тадбирларда биргаликда суратга тушган бўлишимиз мумкин, аммо узук излаб юрган суратларимиз қаердан олинганини тушунмадим. Бу фотошоп бўлса керак.\n— Мухлисларимиз орасида оилангиз ҳақида маълумот беришимизни сўраётганлар талайгина. Райҳон билан муносабатларингиз ҳақидаги фикрлар пайдо бўлгач, кўпчилик сизнинг оилали инсон эканингизни айтди. Бироқ бизда бошқача маълумот бор...\n— Мен, биз ҳақимизда, хусусан тўйимиз бўлаётгани ҳақида ёзилган мақолаларда “Фарҳод уйланган йигит-ку”, деган фикрларни ҳам ўқидим. Мен ажрашганман. Бир неча йиллик турмушдан сўнг, собиқ рафиқам билан бир-биримизга тўғри келмаслигимизни тушуниб етдик. Фарзандларим билан ҳафтада 2-3 бор кўришиб турамиз. Ажрашган бўлсак-да, собиқ рафиқам билан дўстона муносабатларни сақлаб қолганмиз.\n— Агар эркин бўлсангиз айни вақтда Райҳон билан муносабатларингиз қандай? Балки миш-мишлар бир куни ростга айланар?\n— Биз яқин дўстлармиз. Айни вақтда бизнинг дардимиз бир. Райҳон билан муносабатларимиз ҳақида бирор фикр айтишга ҳали эрта. Ҳамма нарса айни вақтда муҳокамада.\nАввалги мақолаларимизда айтганимиздек, 2015 йилнинг январь ойида Ўзбекистонда хизмат кўрсатган артист Райҳон Ғаниева турмуш ўртоғи, актёр Йигитали Мамажонов билан ажрашаётгани ҳақида расман хабар қилганди. Шу бугунга қадар Райҳон ва Йигитали оилавий ажрим сабабларини ОАВга ва мухлисларига ошкор қилишгани йўқ. Бироқ, Райҳоннинг интервьюлари ва ижтимоий тармоқларда ёзиб қолдирган изоҳларида собиқ турмуш ўртоғи Йигитали Мамажоновдан қаттиқ ранжиганини сезиш қийин эмасди.\nГарчи Райҳон ажрашаётгани ҳақида 2015 йилнинг январь ойида расман эълон қилган бўлсада, Райҳон ва Йигитали ўртасидаги муносабатнинг дарз кетгани 2014 йилдаёқ барчага маълум бўлиб улгурганди. 2014 йил “Излама” қўшиғини куйлаган Райҳон айни қўшиққа ишланган клипда бошловчи Фарҳод Алимов билан суратга тушган.\n“Қани эди сароб бўлса,\nБу азоблар унут бўлса,\nЁлғизликка юрак кўнса,\nАфсус энди кеч. Излама...”, дея куйлаган қўшиғига ишланган клипда айнан Фарҳод Алимовнинг суратга тушгани бежиз эмасдир. Тақдир уларни шу тарзда яқинлаштиргандир...\nТеги: Фарҳод Алимов: “Райҳон билан дардим\nСегодня у нас были: Shoxrux99


Ўзбекистонлик Миша Ге Олимпиадада қатнашиш ҳуқуқини қўлга киритди\nЎзбекистонлик энг таниқли фигурали учувчи Миша Ге, улкан қийинчиликларга қарамасдан, Хельсинкида бўлиб ўтган Жаҳон чемпионатида муваффақиятли иштирок этиб 2018 йилги Қишги Олимпиада ўйинларида иштирок этиш ҳуқуқини қўлга киритди.\nТурнир қоидаларига кўра, Олимпиадада иштирок этиш учун барча конкурслар бўйича жамланган баллар бўйича 13 ўриндан юқори ўрин эгаллаш керак. Миша Ге 243,45 балл жамлаб, 12 ўрин эгаллади. Айтиб ўтиш керак-ки, Миша машқ давомида олинган кўплаб жароҳатлари туфайли, оғриқ қолдирувчи дорилар таъсирида муз устига чиқди ва энг мураккаб бўлган тўрт айланишли сакрашлардан воз кечди.\nЛекин, дастурининг қолган қисмини, жумладан иккита "тройной аксель"ни у бекаму-кўст бажарди ва томошабинларнинг кўплаб олқишига сазовор бўлди. Умид қиламизки, Миша Қишги Олимпиада ўйинларига қадар барча жароҳатларини даволаб, яхши формада мусобақаларга етиб келади. Эслатиб ўтамиз, бироз олдин Ге ўз спорт карьерасини якунлаб дастурлар постановкачиси бўлиш эҳтимоли ҳақида гапирган эди.


Даврон Файзиев: Рус шарҳловчилари билан ўртадаги фарқ у қадар катта эмас (1-қисм)\n18 август,2017, 16:15 1396\n– Аввало, Кардиффда ўтказилган ЕЧЛ финал ҳақида гаплашсак. Ўйинда овоз бошланди... Даврон Файзиевнинг овози сал бошқачароқ лекин, тўғридан тўғри эфирга чиқилди. Бу кимдандир чиққан ғоямиди ёки..\n– Мен бир нарсани таъкидлаб ўтмоқчиманки, буни аввалдан ҳеч кимга билдирмаслик, эълон қилмаслик олдиндан ўйланган ғоя эди. Нега? Чунки, Ўзбекистон телевиденияси тарихида бундай катта масштабдаги финал ўйинлари стадиондан ҳали шарҳланмаган эди. Шу сабабли ҳам, техник томондан бу нарса ҳали йўлга қўйилмаган эди. Техника турибди. Бироқ, унинг жуда мураккаб созлаш ишларини олиб боришимиз керак эди. Шунинг учун бу эълон қилинмаган эди. Бундан ташқари, бу амалга ошмай қолиши эҳтимоли ҳам бор эди. Шунча бориб, ҳаракат қилганимиз амалга ошмай қолиши ҳам мумкин эди. Сал муаммо бўлган жойи, у ёқдан узатилган овоз бизда рақамли форматда қабул қилиниб олиниши керак эди. Лекин, шу ўринда сал муаммо юзага келди. Ўз вақтида бунинг муқобил варианти қидирилди ва овоз аналог сифатида юборилди. Аналог дегани бу – олдинга вақтларда ҳали рақамли овоз узатиш йўлга қўйилмаган вақтларда худди телефонда гаплашиб шарҳлагандай овоз бўларди. Биз ҳам ўша форматда ишладик. Лекин бошланишига фикримча, яхши бўлди. Чунки, биринчи қадам муваффақиятли ташланди.\n– Стадионда баҳс кетди, лекин улар эмас бошқаси. Лекин, қанақасига деб ўйлайсиз-да, 100 фоиз ўрганибди овозингизга одам. Лекин, бошқа, ёшроқ одамни овозига ўхшаб келди-да...\n– Узатишда муаммо бўлди. Барибир, стадионда шарҳлаганда ёнингизда 70000 мухлис бақириғи, бошқа 200 га яқин шарҳловчи бор ва улар билан сизни фақатгина кичкинагина ойнача ажратиб турибди. У товушлар ҳаммаси йиғилаб туриб, одам ўзини эшитмайди. Шунинг учун ҳам, эфирда овозим сал бошқача чиққан бўлиши мумкин. Чунки, ҳар қандай шарҳловчи овозни назорат қилади, менда буни назоарт қилишга имконият бўлмади, чунки овозимни эшитмадим ҳам. Шунинг учун ҳам бошқача чиққан бўлиши мумкин.\n– Даврон ака, “Спорт” каналида сизнинг кўп шарҳларингиз орқали ўзбек мухлислари орасида танилганиз. “Спорт” дан “UzReport” каналига ўтишингиз борасида ҳам озгина тўхталиб ўтсангиз...\n– Тўғри, фаолиятимнинг каттагина қисми “Спорт” канали билан боғлиқ. Олдин “Ёшлар” каналидан “Спорт”га ўтдим, кейин футбол соҳасини, умуман спорт соҳасини ривожлантиришга қўлимдан келганча ҳаракат қилдим, дўстлар орттирдим, яхши инсонлар билан ишладим, яхши муносабатда бўлдик. Хайрлашиш жараёни ҳам яхши бўлди, қайси маънодаки, мисол учун, ҳеч қанақа ўртамизда совуқчилик ўтмади, “UzReport TV”дан таклиф бўлди ва уни кўриб чиқиб, бу лойиҳа менга ёқди. Мен унда ўзимни кўрдим. Бу қароримни канал раҳбариятига тушунтирдим. Улар тўғри тушунишди ва омад тилашди. Мен ҳам канал ходимларига омад тиладим. Ҳалигача бу канални кўраман, кузатаман, қайсидир жойларида жон куйдираман. Ҳамкасбларимга қўнғироқ қилиб қандайдир маслаҳатлар бераман ёки фикрларимни билдириб ўтишим мумкин ва улар буни тўғри қабул қилишади. Айтмоқчиманки, биз жудаям илиқ, дўстона хайрлашдик. “UzReport TV”нинг биринчи талабларидан бири ҳам шу бўлдики: “Аввал “Спорт” канали билан гаплашиб кўринг, агар улар рози бўлишса, ўртадаги муносабатларни бузиш ниятимиз йўқ. Рози бўлиб қўйиб юборишса, биз хурсанд бўлардик”, – деб айтишганди, ростдан ҳам бориб гаплашсам, тўғри тушунишди ва шу билан кейин бошқа каналга ўтиб кетдим.\n– Аввал сизни “Давр”да кўрардик, кейин “Спорт” каналига ўтишингизга Давлат Турдиалиевнинг ҳиссалари кўп. Шу ҳақда ҳам икки оғиз гапириб кетсангиз.\n– Газеталарда Давлат акага бағишлаб икки-уч марта мақола ҳам ёзганман. Рҳматли Давлат ака шахсан менга ва кўпчилик спорт шарҳлоқчиларига устоз эдилар. Мисол учун, каналда фаолиятимни бошлаганимда улар мени бегона деб кўрмасдан; ёш бола эдим, мактабни энди битириб, иш қидириб борганман. Ўша пайтда умуман тажрибам йўқ, умуман институтни битирмаганман, кўчадан келган бола эдим. Лекин, улар қизиқишимни, интилишимни кўра олдилар. Юравер, балки нимадир ўрганарсан, деб қабул қилганлир. Мен уларни ҳеч қачон эсимдан чиқармайман. Энди бевосита “Ёшлар” каналидан кетишимнинг сабабига тўхталадиган бўлсак, қисман тўғри, чунки Давлат ака “Спорт” каналида ишлаб юрган пайти кўп бор таклиф қилганлар. Лекин, “Ёшлар” каналида ўзимга яраша ўрним бор эди. У пайт ҳам спорт шарҳловчиси эдим, ҳам ижтимоий сиёсий дастур, “Давр” информацион дастурида бошловчи эдим. Шундай бўлгандики, мен деярли битта эркак бошловчи эдим. Ҳафтада бир неча кун мен олиб борардим. Агар мен бўлмай қолсам, “Давр”ни қўпроқ аёл бошловчилар олиб боришига тўғри келарди. Бу албатта, ноқулай вазиятни юзага келтирарди. Ҳам раҳбарият томнидан менга ишонч жудаям катта эди. Шунинг учун, ўша пайтдага директор Хайрулла Нуриддиновга тушунтирганман; Давлат ака устозим бўладилар. Бир неча бор тушунтирдим, “Ёшлар” каналида ҳам мажбуриятларим бор. Ўзимнинг бошловчилик йўналишим ҳам ёқарди. Чунки, қўлимдан келадиган иш бўлса, хурсанд бўлиб бажараман. Агар, қўлимдан келмаса, қўл урмай қўя қоламан. Информацион дастур бошловчилиги сезардимки, қўлимдан келарди. У ҳам касбимнинг бир йўналиши, йўқотишни хоҳламасдим. Кейин Давлат ака: “Мен “Спорт” каналига янги раҳбар бўлдим, менга ҳозир ёрдам керак. Мен билан елкама-елка туриб ишлайдиганлар керак. Канал нуфузини кўтаришимиз керак”, – деб чин юракдан илтимос қилганларидан кейин “йўқ” деёлмадим. Кейин Хайрулла Нуриддиновга кириб вазиятни тушунтирганимда, улар ҳам тўғри тушундилар. Улар ҳам барибир, ўз ишининг фидоий эгаси. Ижодкор сифатида мени тушуниб айдиларки: “Бўлди, агар бутун эътиборингни спортга қаратиб, кетмоқчи бўлсанг, мен тўғри тушунаман. Лекин, агар яна информацион дастурларда ишлаш хоҳишинг пайдо бўлса, “Ёшлар” каналининг эшиги очиқ”, – деб рухсат бердилар. Кейин мен “Спорт”га ўтиб, Давлат акага ёрдам бериб, ўша пайтда, Давлат ака бошқарган вақтда, шахсий фикримча, телеканал анча ўсишга эришди.\n– Тўғри, масалан, ўйлашимча “Гол” кўсатувининг ҳалигача муқобили чиққанича йўқ. Балки “ФИФА” кўрсатувини айтишимиз мумкиндир. Лекин, “Гол” кўрсатуви бошқача эди. Балки спортга энди кириб келаётганимиз ёки болалигимизнинг энг ажойиб даврига тўғри келганиданми... Лекин, барибир “Гол” кўрсатувининг ҳалигача муқобили чиқмади деб ўйлайман.\n– “Гол” кўрсатуви Давлат ака ўша пайти; мана ҳозирги кун талаби камчиликларни гапириш, уларни тўғирлашга ёрдам бериш, журналистнинг вазифаси. Ҳозирга кунда шу нарсаларга йўл очилди. Давлат ака ўша пайтда шу нарсани кўтариб чиқардиларки, “Гол” кўрсатуви орқали танқидий бўлса ҳам ёндашиб, муаммоларни ҳал қилишга ҳаракат қилардилар ва уларнинг танқиди шунақа бўлардики, шунақа фактлар билан келтириб берардиларки, улардан ўша пайтдаги федерация раҳбарлари ҳам ҳеч ким юз кўрмас бўлиб, хафа бўлмасди. Қайтага тўғри тушунишарди, Давлат акани футбол оламида ҳам, яъни футбол ичидаги одамлар орасида ҳам обрўси катта эди. Чунки, ўринли, конструктив танқид қилардилар. Лекин битта яхши томонлари бор эдики, масалан, уларнинг ўз йўналишлари бор эди, менинг ўз йўналишим бор, яна бошқа шарҳловчининг ўз услуби бор-а, улар ҳеч қачон менинг услубимда ишлайсан демаганлар. Яққол камчиликларимиз бўлса, айтишлари мумкин эди. Лекин, сен бунақа ишлашинг керак, менга ўхшаб қилишинг керак, демасдилар. Шу нарсага хурсанд бўламанки, ҳар бир одамнинг ўз йўналиши, ўз услубини шакллантиришига туртки берардилар, тўсқинлик қилмасдилар.\n– Энди Олий Лига баҳсларига ўтсак, “Спорт” каналида трансляциялар бериляпти, аммо унчалик кўп эмас. “UzReport” каналида ўзбек футболчига талган қандайдир дастурлар ёки кўрсатувлар бўлиши мумкинми, ёки жаҳон футболи билан чекланиб қолинадими?\n– “UzReport” футбол амвзусини ёритишни бошлаган вақтидан бери ўз олдига мақсад қўйган. Мен у пайтлар у ерда ишламасдим. Лекин кейинчалик танишиб чиққанимда шу нарсага амин бўлдимки, уларнинг битта ишлаш принципи бор, ҳаммаси қонуний, лицензияланган бўлиши керак. Масалан, телемаҳсулот бу ҳар маҳсулотнинг катта бир тури ҳисобланади. У ҳам ҳужжати билан сотиб олинади ва ишланади. “UzReport”нинг асосий принципи – мана шундай замонавий қоидалар асосида ишлаш. Яъни ҳозирги кунда Ўзбекистон чемпионати ва умумман ўзбек футболи маҳсулоти, контент асосан,ҳуқуқий жиҳатдан Ўзбекистон Миллий телерадиокомпанияси, яъни “Спорт” каналига тегишли. Уларда қанақадир Ўзбекистон Футбол федерацияси билан келишувлар бор. Шундай экан, “UzReport” бунга қандайдир аралашиб, ёки ўз томонига оғдиришга интилмайди. “Спорт” каналининг эгалик ҳуқуқини ҳурмат қилган ҳолда, бунга даъвогарлик қилмайди. Шу сабабли ҳам, ҳозир бизда анча йиллардан буён Европа футболини жонли тарзда ёритишда бўшаб ётган вакуум пайдо бўлди. “UzReport” телеканали ўша бўшлиқни тўлдиришга ҳаракат қилди ва айни пайтга қадар ўз йўналишидан четлашаётгани йўқ. Шунинг учун, ҳам ҳозирда бизда ундай режалар йўқ. Чунки, барибир Ўзбекистон чемпионатини давлатнинг асосий каналларидан бири ҳисобланадиган “Спорт” канали қўлидан келган ёритиб бормоқда. “UzReport” бунга ҳеч қандай даъвогарлик қилмайди.\n– Мана, Даврон ака, сиз бевосита “Спорт” каналида ишлаган вақтларингизда Олий Лига баҳслариниям, терма жамоа ўйинларини шарҳлардингизда, “UzReport” каналига ўтгач, еврофутболни ёритишда буту Ўзбекистон сизни тинглаб овозингизга ўрганган. Саволим шуки, ўзбек футболини шарҳлаш, масалан, сизга Олий Лигани ўйинларини шарҳлаш осонроқми ёки Европа футболими?\n– Нима десам бўлади... Мураккаблик жиҳатидан Ўзбекистон чемпионати, ёки терма жамоа ўйинлари бироз қийинроқ. Нега? Ҳатто, терма жамоа ўйинлари билан чемпионатимиз ўйинларининг ҳам ўзаро фарқи бор. Чемпионат ўйини энг қийин. Чунки, информация йўқ. Одам интернетга кириб, дейлик қайсидир футболчи ёки қайсидир жамоа ҳақида тўлиқ ва батафсил маълумот ололмайсиз. Бевосита клуб матбуот хизмати билан боғланиб, улардан маълумот олиб, жиддий тайёргарлик билан кирмасангиз, Ўзбекистон чемпионатини шарҳлай олмайсиз. Шарҳлайсиз, фақат тўпнинг кетидан югуриб юрасиз. Лекин, бу шарҳ эмас мухлисларнинг ўзи ҳам зерикиб кетади, умуман эшитгиси ҳам келмайди. Мен ўзимда қандайдир виждоним йўл қўймасдики, 90 дақиқани шундоқ кириб, тўпнинг кетидан югуриб, вақт ўтказишни ўзимга эп билмасдим. Шунинг учун қўнғироқ қилиб, жамоа аъзолари билан учрашиб, маълумот олишга ҳаракат қилардим. Бу ҳам бир меҳнат талаб қиларди. Энг қийин шарҳлаш бу – Ўзбекистон чемпионати. Агар профессионал нуқтайи назардан ёндашсангиз шунақа. Агар бунақа ёндашмасангиз, бу жудаям осон. Бу биринчидан, иккинчидан, терма жамоанинг ўйинга тайёрланиш ҳам қийин. Инфоромация бўлади, чунки, истайсизми, йўқми, терма жамоа билан боғлиқ кичкина янгилик ҳам кузатиб борасиз, керак бўлса, машғулотларига ҳам борасиз, ҳамма нарсани биласиз. Маълумот бор, қийин томони – эмоционал томон. Терма жамоа ўйинларини шарҳлаганда юрагимиз ёниб туради. Бу пайт сиз шарҳлаганда 90 дақиқа давомида юз минглаб сўз ва иборалар ишлатасиз. Уларнинг ҳар бир донасига ҳам алоҳида жавобгарсиз. Ҳиссиётларингиз жўш урган пайтда ўзингизни назорат қилиб, терма жамоада обьектив етказиб бериш қийин. Европанинг осон томони иккала жамоанинг ҳам сизга қандайдир яқинлик жойи йўқ, информация тўлиб ётибди, ҳатто ўша дебют қилган 16 ёшар бола ҳақида ҳам қаерда туғилгани, қайси академиядан чиққани, неча ёшда биринчи жамоага чақирилганигача маълумот етарли. Европа нисбатан осонроқ.\n– “UzReport” бевосита Россиянинг “НТВ+”, ҳозирги “Матч ТВ” телеканали билан ҳамкорлик қилади. Канал бугунги кунда ушбу телеканаллардаги машҳур шарҳловчиларни Ўзбекистонга таклиф қиляпти. Нима деб ўйлайсиз, рус шарҳловчиларидан нималарни ўргандингиз?\n– (Бироз ўйланиб) Шахсан мен ҳамма, мисол учун, ўзимизда шарҳлайдиган ҳамкасбларимиздан ўзимдан ёш бўлса ҳам, энди бошлаган шарҳловчи бўлса ҳам диққат билан эшитаманки, шунданам нимадир олишга ҳаракат қиламан. У ҳам нимадир янгилик киритиши мумкин. Шунинг учун ҳам улардан ҳам, россиялик шарҳловчилардан ҳам кўп нарса олишга ҳаракат қилдик. Кўпчилик ўйлайдики, бизнинг шарҳловчилар россияликларнинг олдида анча паст даражада деб. Лекин, улар билан яқин мулоқотда бўлдим, гаплашдим, фикрларини эшитдим, бир неча кун давомида бирга бўлдик. Олиб юрдик. Бухороларга олиб бордик. Суҳбат жараёнида шуни тушундимки, фарқ у қадар катта эмас, шунчаки, бу каналлар брендга айланиб қолган. Шу каналда чиқдими, шарҳладими, бўлди у шарҳловчи, унинг даражаси баланд. Яна бир жиҳати шуки, улар тўхтамайди. Бизда футболчиларнинг энг катта камчилигини айтишадику, маълум бир даражага чиққач, тўхтайди. Балки, бу гап бизларнинг шарҳловчиларимизга ҳам тегишлидир. Маълум бир даражага чиққандан кейин тўхтайди. Бўлди, етади, менинг даражам бор, ишим бор, дейди-да тўхтайди, бўлди. Улардабунақа нарса йўқ. Уларда рақобат шу қадар кучлики, сал хато қилдими, сал рейтинги тушиб кетдими, ҳали бизда ҳам йўлга қўйилса керак бу нарса, ҳар бир шарҳловчининг ўз рейтинги бор. Бу бизда йўқ. Ўша рейтинг тушиб кетдими, йўқ, бўлди чиқиб кетади. Ўша рақобатни ҳис қилган ҳолда, улар доимий равишда ўшз устида ишлайди. Фарқ –шу. Лекин футбол бўйича билими, мисол учун, энди рус ва ўзбек тилларини солиштириб бўлмайдику, лекин, барибир сўз бойлиги, дунёқараши бўйича бизнинг шарҳловчилар ҳам масалан, Мирзаҳаким акани айтишимиз мумкин, Мурод акани айтишимиз мумкин, ёшлардан Дилшод Тўхтабековни айтишимиз мумкин, ўйлашимча, у қадар фарқ катта эмас. Фақат, ҳаммамизга теккан касал бирох хотиржамликка берилиш. Улар билан гаплашиб шу нарсага ишонч ҳосил қилдимки, ҳеч қачон хотиржамликка берилмаслик керак экан. Ўзи менинг харкатеримда шу нарса борки, тўхтаб қолсам, ўзимнинг шарҳимни кўролмай қоламан, эшитолмай қоламан. Шарҳимни эшитганда, айнан нима бўлаяпти, четдан эшитганда, одамда умуман бошқа фикр пайдо бўлади. Қани ўсиш бўлаяптими, ёки пасайишми. Пасайиш бўлса, ишимдан қонимайман ва кейин ичимда қандайдир сиқилиш бошланади, қанақадир ўзгартиришим, нимадир янгилик киритишим керакми ё қанақадир иборалар киритиш керакми, темпни оширишим керакми ё аксинча туширишим керакми, зериктириб қўяётгандай ҳис қиламан ўзимни ва шу нарсани масалан, битта иккита рус шарҳловчиларида кўрдим. Ҳис қилдимки, демак, уларнинг хаёлида ҳам шу нарсалар бор экан. Шундай экан, улардан ҳам кўп нарса ўргандик. Энди мен ишга келишимдан олдин телеканалда биронта тажрибали шарҳловчи бўлмаган. Улар иккита шарҳловчини эфирга қўйишган. Улар: Жасурбек Ғайбуллаев ва Отабек Жўраев. Улар шарҳловчи эмас. Улар энди бошлади бу касбни ва уларга ўргатадиган одам бўлмаган. Нега? Чунки, ҳамма шарҳловчилар “Спорт” каналида. Бошқа каналдан олиб туриб, “бизга ўргатиб кет”… У нарса бўлмайди. Барибир, хоҳлаймизми, йўқми, иккита канал бир хил мавзуни ёритгандан кейин ўртада соғлом рақобат пайдо бўлади. Улар нима қилишдики, бўлмаса Россиядан олиб келиб ўргатамиз, улар билан бир неча эфирларни бирга ўтказади, кўради ва сал бўлса-да шарҳ нима эканлигини тушуниб етади. Мақсад шу бўлган ва сезган бўлсангиз, мен ўтганимдан кейин мисол учун, Санжар Ризаев, Алишер Узоқов пайдо бўлди... Отабек Жўраев ва Жасур ака ҳам сал-пал киришиб олишгандан кейин россияликларнинг келиши камайди. Охирга вақтларда деярли келишмаяпти десаям бўлаверади. Охирги марта Розанов билан Елагин келиб кетди. У ҳам бўлса, Елагин келиб ўргатди, мастер-класс ўтди, икки ҳафта шу ерда яшади. Розанов эса узоқ муддатга келмади. Келиб, ўйин шарҳлаб, қайсидир маънода журналистлар билан учрашувлар ташкил қилишга келиб кетди. Энди ўзимизда ҳам профессионаллар бор. Биз улар билан керак вақтда ҳамкорлик қиламиз, маслаҳатлашамиз. Лекин, бизда ҳам ўз жамоаларимиз шаклланди десак ҳам бўлаверади.\n– “Футбол дўстлик учун” лойиҳаси бўлиб ўтди. Бу дастур бўйича ҳам алоҳида тўхталиб ўтсангиз.\n– Зўр лойиҳа бўлди очиғи, биринчи бор бунда Ўзбекистон делегацияси ҳам қатнашди. “Football Friendship” лойиҳасининг мақсади болалар футболи орқали кейинчалик келажакда бутун дунёда футболни тинчлик, дўстлик қоситаси қилиш ва бирлаштириш, муносабатларни яхши томонга ўзгартириш – асосий ғоя шу. Бунга жуда катта пул сафрланди. ФИФА, “Газпром” компанияси олдин ҳам бир неча бор ўтказилган бўлса-да, бу сафаргиси энг каттаси бўлди. Чунки, бу лойиҳа 64 та давлатни қамраб олди ва уларни ичида биринчи бор Ўзбекистон ҳам қатнашди. У ерда 64 та давлатдан 1 тадан футболчи бола чақирилади. У ерда 6 та жамоа бўлса, Ўзбекистон, АҚШ, Япония, Сербия, Нигериядан келган болалар бир жамоа бўлиб ўйнайди. Наригисида яна бошқа жамоа... Умуман, дунё жамоалари юзага келди десаям бўлаверади. Шу билан биргаликда, барибир, дўстлик ғоясини ҳаммага етказишда қайси касб яна катта роль ўйнайди? Журналистика! Бундан ташқари келажакда журналист бўлишни орзу қилган яна битта 12 ёшли болакай бор. У ҳам Ўзбекистондан, ўша турнирда қатнашди. Мисол учун, мана шу мусобақани ёритиш учун мухбир ва футбол олами вакили сифатида мени таклиф қилишди. Мен медиа соҳасидаги футбол вакили сифатида бордим ва шунақа чиройли тадбир ташкил этишди, ҳаммаси болалар учун уларнинг бир умр эсида қоладиган байрам бўлди. Биз ҳам маза қилдик. Болалар ундан-да маза қилишди. Улар биздан бир ҳафта олдин бориб, тайёрланиб, машғулот ўтказишди. Футболчи машғулот ўтказди, журналист форумларда қатнашди. Тасаввур қилинг, бизнинг делегация федерация вакили Шавкат Имомов билан бирга 5 киши. Бунақа делегациялардан 64 давлат бор. Жудаям катта меҳмонхона уларнинг кўпини қабул қилиб, ҳам маданий тадбирлар ўтказилди, ҳам спорт тадбирлари ўтказилди. Ҳам Конфедерациялар Кубогига олиб боришди. Ҳаммаси чиройли тарзда ташкил қилинди.-\n– Бу лойиҳа 4 йилда бир марта бўладими...\n– Йўқ, ҳар йили бўлади. Худо хоҳласа, энди ҳар йили Ўзбекистон ҳам қатнашади. Улар у ерга боришдан олдин бу болалар Ўзбекистоннинг энг машҳур шахслари билан учрашишди. Масалан, спорт оламидан Равшан Эрматов, шоу-бизнес вакилларидан Севара Назархон, бизнес соҳасидан “Корзинка” дўконлар тармоғи раҳбари Зафар Ҳошимов, сиёсатчилардан яна кимлар биландир учрашиб, ҳаммасига дўстлик ғоясини тарғиб этувчи билагузуклар беришган ва улар тақиб, биз дўстмиз деб, секин-секин тайёрланиб бориб, бизнинг футболчимизга қуръа ташлаш маросимида дарвозабон позицияси тушиб қолди. Футбол федерацияси ҳамма мактаблар орасида танлов ўтказди. Унда 12 ёшга кирган, дарвозабон, ўзбек, рус, инглиз тилини билиш керак деган талаб қўйилди. Унда, Ўзбекистон терма жамоаси, “Локомотив”, “Пахтакор”, “Бунёдкор” клублари дарвозабон мураббийлари қатнашиб, сралашди. Кейин биз бориб, уларнинг киришувчанлик, интервью беришда ўзини йўқотиб қўймайдими ва шу каб жиҳатларини текшириб кўрдик. Шунда битта бола чиқди-да, ҳам дарвозабон сифатида, ҳам мулоқот қилишда ўзини кўрсатди. Ҳақиқатдан, иқтидорли бола экан. Россияга борганда ҳам роса бошқа давлатдан келган болалар ёқтириб, ўша бола ҳаммани кўнглини олди. Шу билан мусобақа яхши ўтди. Кейин Германия–Чили ўртасидаги финал учрашувига тушдик. Ҳамма ушбу ўйинга ўзининг миллий элементлари билан борди. Яхши таассуротлар билан қайтиб келдик.\nТриатлон бўйича мамлакат чемпионлари аниқланди 82 22.05.2018\nЖисмоний тарбия ва спорт вазири Андижонда бўлди 190 21.05.2018\nНавоийда триатлон бўйича Ўзбекистон чемпионати старт олди 162 19.05.2018\nНоринда оммавий югуриш мусобақаси 193 10.05.2018\nНавоийда ракетамоделчилар баҳслари бўлиб ўтмоқда 117 10.05.2018\nТеглар: Даврон Файзиев Ўзбекистон\nСалоҳ "Реал"дан қанча маош талаб қилмоқда? 1345\nМората ва Фабрегас ЖЧ-2018да қатнашмайди ёхуд Испания термасининг якуний таркиби билан танишинг 914\nРоналду Дибалани "Реал"да кўрмоқчи 741


Танзания президентининг дафн маросимида унинг жасадини кўрмоқчи бўлган 45 киши ҳалок бўлди — Sof.uz\nТанзания президентининг дафн маросимида унинг жасадини кўрмоқчи бўлган 45 киши ҳалок бўлди\n31.03 08:56 480 Жаҳон\nТанзания президенти Жон Магуфули билан видолашиш маросимида юзага келган оломон тиқилинчи оқибатида 45 киши ҳалок бўлди, 37 киши жароҳат олди. Бу ҳақда Танзания полицияси маълумотига таяниб, Meduza'га асосланиб Дарё хабар берди.\nАввалроқ Магуфулининг дафн маросимида беш киши оёқ остида қолиб, ҳалок бўлгани ҳақида хабар қилинганди. Уларнинг барчаси бир оиланинг аъзолари экани маълум бўлган. Тиқилинч 21 март куни Дар-эс-Саламдаги стадионда марҳум президентнинг тобути жамоат билан видолашиш учун намойиш этилган пайт юз берган.\n«Одамлар марҳум раҳбарга бўлган муҳаббатини изҳор этиш учун келган эди, аммо улар ниҳоятда кўп эди, баъзилари эса сабрсизлик қилиб, стадионга айланма йўллар билан киришга ҳаракат қилган», — деди полиция ҳодиса сабабига изоҳ берар экан.\nЖон Магуфули 61 ёшида вафот этди. Аввалроқ Танзания мухолифати раҳбари Тунду Лиссу президентнинг коронавирус билан касаллангани ва қўшни давлат Кенияда касалхонага ётқизилгани ҳақида айтганди. Аммо президент ўлимининг расмий сабаби сифатида юрак билан боғлиқ муаммолари келтирилди.\nУнинг ўлимидан сўнг Танзания собиқ вице-президенти Самия Сулуҳу Ҳасан мамлакат президенти сифатида қасамёд қилди. Шу тариқа Танзания тарихида илк бор аёл киши президентлик лавозимини эгаллади.\nБироқ эпидемия билан курашиш учун пул олганидан сўнг Танзания ҳукумати мамлакатни коронавирусдан холи деб эълон қилган.


Ўзбекистон ва Қозоғистон ягона ахборот майдони яратишни режалаштирмоқда - Уч илдиз\nby Тўлқин Эшбек · 12.02.2018\nБу эзгу саъй-ҳаракатлар ўзбек ва қозоқ журналистларининг ижодий ҳамкорлик қилишлари учун катта имконият яратади, дейди Дониш домла талабаларини янада фаолликка ундаб.\n“Бугунги учрашувда ахборот майдони соҳасидаги алоқалар масалалари муҳокама қилинди, — дейди Е.Утембаев. — Натижада телерадиоузатиш жабҳасида иккитомонлама ҳамкорликни ривожлантиришга қаратилган “йўл харитаси”ни тузиш бўйича келишувга эришилди. Мазкур “йўл харитаси” ҳам Қозоғистонда, ҳам Ўзбекистонда рўй бераётган ижобий жараёнларни кўрсатиш имконини берадиган қўшма илмий ва таълим, айни чоғда ахборот дастурларини яратишга хизмат қилади. Шу муносабат билан Ўзбекистон билан биргаликда қўшма радио тузиш имкониятлари ҳам кўриб чиқилди. Аслида бу биз учун жуда яқин ва самарали ҳисобланади, қолаверса, умумий аудитория топишда муҳим аҳамиятга эга”.\nМТРК раиси А.Хаджаев ахборот майдонида ҳамкорлик қилиш ва биргаликдаги саъй-ҳаракатлар билан Марказий Осиёда ўзига хос кескин ўсиш намойиш этиш орқали мустаҳкам алоқалар бўйича барчага намуна кўрсатишга тайёр эканлигини билдирди.\nNext story Тасвирларда табиат тараннуми\nPrevious story Халқаро Пресс-клубда “Маҳорат мактаби”


"Чорвачиликни механизациялаштириш" кафедраси мудири Ш.Т.Раззаков раҳбарлик гурухи томонидан 17.11.2020 куни Нарпай тумани "Ўзбекистон" маҳаласида "Янги Ўзбекистон - янгича дунёқараш" шиори остида тадбир ўтказилди. Тадбирда институт ректори, ...\nОлий таълим муассасалари учун 8 ой давом этган танаффусдан сўнг, талабалар учун яна анъанавий дарслар бошланди. Республика Махсус комиссиясининг 2020 йил 12 ноябрдаги қарорига мувофиқ, олий таълим муассасаларида чора тадбирлар ва режа график асосида махсус дарс ...\nCамарқанд ветеринария медицинаси институти 2020 йил 16-ноябрдан бакалавриатнинг 1-курс, 4-курс талабалари, Қушма таълим 1- ва 2-курс талабалари ҳамда барча магистратура мутахасисликлари учун ўқув жараёнини анъанавий шаклда ташкил ...\nСамарқанд ветеринария медицинаси институти кичик мажлислар залида Самарқанд вилоят Адлия бошқармаси билан ҳамкорликда институт профессор-ўқитувчилари ва талаба-ёшлари иштирокида Ўзбекистон Республикасининг 2020 йил 15 октябрдаги “Ногиронлиги бўлган ...\n“Ўзбекистон ва Белорусия ўртасида таълим соҳасидаги халқаро муносабатлар” мавзусида давра суҳбати бўлиб ўтди\n2020 йил 3 ноябрь куни Витебск Давлат Ветеринария медицинаси академиясида мазкур академиянинг фаҳрий профессори Самарқанд Ветеринария медицинаси институти ректори Худайназар Юнусов ва бошқа мутсаддилар иштирокида “Ўзбекистон ва Белорусия ўртасида ...\nБиология фанлари доктори, профессор, СамВМИ ректори: Худайназар Юнусов\nИСЛОҲОТЛАР ТАЪЛИМ СОҲАСИДАН БОШЛАНИШИ КЕРАК\nБугун дунё миқёсида кескин рақобат муҳити шаклланди. Жамиятнинг қайси соҳаси бўлмасин, у ерда ҳамиша яхши мутахассисга, ўз соҳасининг ҳақиқий эгаси бўлган ходимларга талаб юқори. Янги Ўзбекистонни қуриш йўлида ...


Гулсанам, зулм ва ОИВ. II қисм - Anhor\nAnhor Все посты Гулсанам, зулм ва ОИВ. II қисм\nГулсанам, зулм ва ОИВ. II қисм\nГулсанам (исми ўзгартирилган) кўргуликлари Ўзбекистонда ОИВ билан касалланган хотин – қизлар дуч келадиган муаммолар кўламини яққол ифода этади.\nГулсанамнинг отаси уни уйидан ҳайдаб чиқарган. ОИВ инфекцияси ташҳиси қўйилганлиги учун. Гулсанам ўз вақтида даволанмаганлиги асоратлари билиниб, аҳволи оғир бўлишига қарамай, ҳатто у даволанаётган шифохонадан ҳам қандай бўлмасин чиқариб юборишга уринишди.\nГулсанам шифохонадан ижтимоий ходим ҳамроҳлигида уйига қайтди, лекин отаси уни уйига қайтишига қарши бўлди. Чақиртирилган милиция ходими ҳам уни аҳлоқсизликда айблай кетди. Бу масалани ҳал этиш учун маҳалла қўмитаси аралашди.\nЭвоҳ, у эндигина 17 ёшга тўлганида отаси уни мажбурлаб дўстининг ўғлига эрга берганида милиция ва маҳалла эътиборсизлик қилишди. Шўрлик эрининг калтакларидан қочиб келганида отаси Гулсанамни ҳомиладор ҳолида онаси билан пул ишлагани Туркияга мажбурлаб жўнатганида ҳам ички ишлар идоралари лоқайд бўлишди.\nЭнди у қаттиқ таҳқирга учраб, ота уйига қайтиб, боласини тарбиялашга имконияти бўлмаяпти.\nАввалги қисмда биз муаммонинг илдизлари ҳақида фикр юритган бўлсак, иккинчи қисмда унинг ечимлари ҳақида суҳбатлашамиз.\nЕвгения Короткова ва ЮНИСЕФ Гулсанамнинг тақдирига ўхшаш бундай воқеаларни камайиштириш мақсадида қуйидаги бир нечта ечимларни таклиф қилади.\nКороткова: Мамлакатда аёлларга нисбатан зўравонлик мавжудлиги тан олинганлиги мени қувонтирди. Бунга “Гендер зўравонлигига қарши 16 кун” халқаро компаниясининг ўтказилиши имкон берди. Ўзбекистон Республикаси Олий Мажлиси Қонунчилик палатаси ва Сенатининг инсон ҳуқуқ ва эркинликлари масалаларига оид қонун лойиҳаларини тайёрлашда миллий ва хорижлик мутахассислар билан фаол ҳамкорлиги йшлга қўйилганлигини алоҳида таъкидлаш жоиз. Айни пайтда Ўзбекистон Республикаси қонунчилик палатаси томонидан “Кундалик зўравонлик профилактикаси тўғрисида”ги қонун лойиҳаси кўриб чиқилмоқда. Бугунги кунда Ўзбекистон Республикаси хотин-қизлар қўмитасининг бу борадаги фаоллиги ҳам ўз самарасини бермоқда. Лекин ёрдам тизимий асосда эмас, фақат фавқулодда вазиятларда кўрсатилмоқда.\nАёлларда Гулсанамнинг тақдирига ўхшаш воқеалар такрорланмаслиги учун нима қилиш керак? Аввало оммавий ахборот воситаларида, мактаблар ва диний муассасаларда ҳаммага баробар гендер меъёрларни тарғиб қилувчи дастурлар бўлиши лозим. Шу билан бирга сиёсий қонунлар, Аёлларнинг бандлиги ва таълим олиш имкониятларини кенгайтирувчи қонунлар, сиёсат ва дастурлар зарур.\nБундан ташқари, соғлиқни сақлаш, таълим, ижтимоий хизмат, фуқаролик институтлари, ички ишлар органлари, оммавий ахборот воситаларидан иборат соҳалараро ёндашувни йўлга қўйиш муҳим аҳамиятга эга. Айниқса, бизнинг ташкилотимиз “Фуқаролар саломатлигини муҳофаза қилиш тўғрисида”ги қонунига асосанланиб ОИТВга чалинган инсонларни таҳқирлаш ва камситилишига барҳам берувчи махсус миллий ҳужжатини ишлаб чиқиш жуда муҳим деб ҳисоблайди.\nМамлакат миқёсида шундай режа қабул қилиниши катта ғалаба бўлади!\nБу режада қўйидагилар киритилиши керак:\n1. Қулай ҳуқуқий муҳит яратиш — ташҳис маҳфийлигини асраш хуқуқи.\n2. Тиббий муассасаларда ОИВ билан яшаётган инсонларга ва юқори хавф остида бўлган аҳоли гуруҳларига нисбатан бағрикенглик муҳитини яратиш. Яқинда ЮНИСЕФ сен барибир ўлиб кетасан деганлари учун қизалоғини туғруқхонада қолдириб кетган Азима ҳикоясини эълон қилди. У ерда эса болага қон қуйиш оқибатида ОИВ юқтирилган.\n3. Аҳолини ОИТВ касаллиги ҳақида сифатли маълумот билан таъминлаш, касаллик профилактикаси ва даволаш йўллари ҳақида хабардор қилиш, шунингдек, ОИТВга чалинган инсонларга яхши муносабатда бўлиш, уларнинг фуқаролик ва юридик ҳуқуқларини таъминлаш.\n4. ОИТВ билан касалланган инсонларга ёрдам кўрсатаётган ННТни давлат даражасида қўллаб-қувватлаш.\n5. ОИТВга чалинган хотин-қизларнинг камситилишини бартараф қилишга қаратилган дастурларнинг ижро механизмини акс эттирувчи индикаторларини мунтазам мониторинг қилиб бориш.\nУшбу тадбирлар давлат ва фуқаровий муассасалари ўртасида ОИВ билан яшаётган одамлар ҳамжамиятларининг фаол иштирокида узаро мувофиқлаштирилиши муҳим.\nAnhor.uz: Инсон ҳуқуқлари бўйича халқаро ташкилотлар тавсияларига мувофиқ, ҳеч ким ОИТВ учун қон топширишга мажбуран юборилмайди. Шунга қарамай, ҳар бир ҳомиладор аёл аввал ОИТВ учун қон топширишга йўллантирилади, сўнгра у рўйхатга қўйилади…\nЕвгения Короткова: Бундай қоидага нафақат Ўзбекистонда, балки Қозоғистон, Тожикистон, Россия, Украина ва бошқа мамлакатларда ҳам амал қилинади. Бироқ бу ерда бир жиҳатни ёдда тутиш муҳим. Мижозга тестга қадар ҳам, тестдан кейин ҳам консультация берилиши зарур.\nОИТВ учун тест ўтказишга жўнатилаётган аёлларга камида 15-20 дақиқа консультация (маслаҳат) берилиши даркор. Агар ҳомиладор аёлда ОИТВ-мусбат натижа бўлса, уни рўхатга олиб, ишлаш осон. Аксинча бўлса, тестгача берилган консультация ОИТВни олдинини олишга илк қадам саналади.\nЎзбекистон ОИТВ ва сифилиснинг онадан болага ўтишига барҳам берилганлигини тасдиқловчи махсус сертификат олишга ҳаракат қилмоқда. Ўзбекистонда сўнгги йилларда ҳомиладор аёллар ўртасида профилактик тадбирлар ўтказилиши натижасида республика бўйича касалликни онадан болага ўтиши ҳолатлари сезиларли даражада – 0,3 фоизгача пасайишига эришилди. Бу ОИТВ га чалинган ҳомиладор аёлларни ўз вақтида ташҳисини аниқлаш ва даволаш натижасидир. Шунингдек, бу “Инсоннинг иммунтанқислиги вируси келтириб чиқарадиган хасталик тарқалишига қарши кураш ва шифохоналар ичидаги инфекцияларни олдини олишнинг қўшимча чора-тадбирлари тўғрисида”ги қарорининг самараси ҳамдир. Қарорга асосан, ОИТВ-мусбат оналардан туғилган гўдакларни 6 ойлик бўлгунига қадар қуруқ сут қўшимчалари билан бепул таъминлаш учун давлат бюджетидан маблағлар ажратилди. Бу ҳам соғлиқни сақлаш соҳасининг аҳамиятли ютуғидир дея оламиз.\nAnhor.uz буни шарҳлаб бериши учун ЮНИСЕФга мурожаат қилди.\nAnhor.uz: 2018 йил Ўзбекистон икки турдаги инфекция – ОИТВ ва заҳмни онадан болага ўтишига барҳам бериш мажбуриятини зиммасига олди. Бундай тўхтамга келишга қандайдир асослар борми?\nЮНИСЕФ: Ўзбекистон соғлиқни сақлаш соҳасида долзарб муаммолардан бири бўлган, яъни ОИТВ ва туғма заҳмни онадан болага ўтишига барҳам бериш масаласида ижобий натижаларга эришди. Мисол учун, ОИТВнинг онадан болага ўтиши даражаси 2 фоизгача (бу кўрсаткич 2017 йилда – 0,3 фоиз ) ва туғма заҳм хасталиклари 0,5 фоизгача камайтирилди. Ҳозирда Ўзбекистон бу бўйича Жаҳон соғлиқни сақлаш ташкилотининг сертификатини қўлга киритиши учун ОИТВни онадан болага ўтишига барҳам берилаётганини тасдиқловчи далилларни келтириши жуда муҳим.\nAnhor.uz: ЮНИСЕФ ОИТВнинг онадан болага ўтишини тугатиш мақсадида Миллий стратегия ва ҳаракат режасини ишлаб чиқишда Ўзбекистон ҳукуматига ёрдам бермоқда. ЮНИСЕФ тарафидан қандай тавсиялар тақдим этилди?\nЮНИСЕФ: ЮНИСЕФ молиялашни кўпайтириш орқали соғлиқни сақлаш тизимини такомиллаштириш, инсон ресурслари салоҳиятини юксалтириш ва асосий хизматлар, дори-дармонлар ҳамда лабораториялар билан ишлаш қамровини яхшилаш юзасидан қатор тавсиялар берди.\nЭнг асосийси, она ва бола саломатлигини муҳофаза қилиш тизимида ОИТВ ва заҳм устидан эпидназоратни кучайтириш зарур.\nЮНИСЕФ ҳомиладор аёллар ва болаларда ОИТВ-инфекциясини эрта босқичида аниқлаш ва даволаш зарурлигини таъкидлайди. Бунинг учун тиббий хизмат турларини яхшилаш ва сифат жиҳатидан янги босқичга кўтариш муҳим аҳамият касб этади.\nНавоий кон-металлургия комбинати қайта ташкил этилди